WordPress Itzulpen Egun Globala: egin zure ekarpena - Elurnet Informatika Zerbitzuak S.L.\nHasiera Zer egiten dugu? Formazioa Aholkularitza teknikoa Estrategia Interneten IKT ezarpenak Web garapena Atari korporatiboak E-commerce Komunikazio sistemak E-learning Hezkuntza online Ezagutzaren kudeaketa Bideokonferentzia Babelium Mantenu teknikoa Zerbitzu teknikoa Mantenua / Aplikazioen euskarria Hosting kudeaketa Nortzuk gara Proiektuak Bloga Kontaktatu WordPress Itzulpen Egun Globala: egin zure ekarpena > Berriak > WordPress Itzulpen Egun Globala: egin zure ekarpena\tapirila 22, 2016\nHorregatik, eta euskal komunitateari bultzada emateko, egun honetarako zenbait ekarpen prestatu ditugu. Azken egun eta asteotan, WordPress-en azkeneko bertsioko itzulpenak osatu ditugu, WordPress.org webgunearen bertsio euskalduna itzultzen aritu gara eta asko erabiltzen diren zenbait pluginen itzulpena egin edo osatu dugu. Itzuli ditugun pluginak hauek dira:\nWordPress blog batean merkataritza elektronikoa egiteko aukera ematen dizun plugin malgu bat da. Era guztietako artikuluak saltzeko aukera ematen du (birtualak, fisikoak) eta salmenta prozesu guztia kudeatzeko menu errazak ditu. Honez gain, plugina beste plugin eta itxura askorekin funtzionatzeko pentsatuta dago (YITH plugin sortarekin adibidez).\nEkitaldien Egutegia (The Events Calendar)\nZure webgunean ekitaldi edo gertaera garrantzitsuak iragartzeko aukera ematen dizun plugin bat da. Google Calendar-ekin bateragarria da eta aukera pila eskaintzen ditu ekitaldien xehetasunak (lekua, iraupena, partaideak, antolatzaileak…) definitzeko. Plugin hau ere beste pluginekin batera lan egiteko pentsatuta dago, sarrerak saltzeko aukera ematen duen Event Tickets luzapenarekin, adibidez.\nSpam-aren aurkako ezinbesteko plugina, zure blogeko iruzkinak automatikoki iragazten ditu eta spam susmagarriak direnak baztertzen ditu zuk beste gauza garrantzitsuagoetan aritu ahal izateko. Pluginak doako eta ordainpeko planak eskaintzen ditu zure blogaren ezaugarrien arabera.\nYITH plugin sortak, WooCommerce plugina hedatzeko pentsatuta daude. Plugin honek zure webguneko dendako erabiltzaileei gustatzen zaizkien artikuluak desira-zerrenda batean sartzeko aukera ematen die. Desira-zerrenda hori nahi izan ezkero publikoki partekatu dezakete, zer oparitu ez dakizunean, ideia bat egiteko.\nAdministrazio panelean webguneari buruzko estatistiken txosten oso bat bistaratzen dio administratzaileari kanpoko zerbitzu baten beharrik gabe. Grafiko eta txosten desberdinei esker informazio hau bistaratzen du: momentuan linean daudenak, orriko bisita kopurua, mapa bat bisitarien herrialdeak zehaztuz, bisitak guztira (egunekoa, astekoa, hilabetekoa eta totala), ze bilatzaile motorretatik etorri diren, ze nabigatzaile erabili duten, etab. Informazio guztia fitxategi formatu desberdinetara esportatzeko aukera du ere.\nPlugin honen bitartez nahi beste kontaktu formulario modu erraz baten sortzeko aukera ematen du. Duen editoreari ezker mota desberdineko eremuak gehitu daitezke kodean sartu gabe eta captcha sistema desberdinak txertatzeko aukera ere ematen du. Jasoko diren emailen formatua ere pertsonalizatu daiteke.\nOsagai honek WordPress erabiliz edozein motako komunitatea sortzen laguntzen du, kideentzako profilak, aktibitate jarioak, erabiltzaile taldeak, mezularitza, etab. sortuz. BuddyPress integrazio eta erabilera errezenean zentratzen da sare sozial ahaltsu bat sortuz.\nGaur egun WordPress platafoman SEOaren inguruan dagoen plugin onenetarikoa da. Plugin honek webguneko orrialde mailako SEO konfigurazioan laguntza handia ematen du horretarako meta izenburu, sare sozial, RSS eta esteka iraunkorrak ukituz.\nGamifikaziorako plugin interesgarri honen bidez webgune baten erabiltzaileen fidelizazioa eta parte-hartzea sustatzea oso erreza eta dibertigarria da. Joku eta tresna sozialen bidez erabiltzaileei errokak luzatu ahal zaizkie webguneko erabilpen denbora luzatuz eta interesatzen zaizkigun gaien bidez gidatuz.\nPlugin honen bidez inkestak, jokuak edo galdetegiak burutu daitezke oso era errazean, azkar eta diseinu dotore eta profesional batekin.\nItzulpen prozesuak askotan mezu baten zentzua zein den igartzea eskatzen du. Bestetan, esaldiaren egitura osoa aldatu behar izaten da, euskal sintaxiak ingleserakin zerikusirik ez duelako. Baina oro har, esperientzia interesgarria da. Beraz, euskalduna bazara eta WordPress-eko euskal komunitatea bultzatzeko interesa baduzu Translating WordPress webgunean izena eman eta pluginen bat itzuli edo egindako itzulpen bat zuzentzera animatzen zaitugu.


Bidasoa duela hamar urte izan zen Europako txapeldun — Eibar.ORG | Eibarko peoria\nHemen zaude: Hasiera / Blogak / Harrikadak / Bidasoa duela hamar urte izan zen Europako txapeldun\nBidasoa duela hamar urte izan zen Europako txapeldun\nMikel Iturria 2005/05/31 07:30\nPasa den astean jaso nuen etxean maiatzeko Irunero aldizkariaren 122. zenbakiari dagokion ale bat. Bidasoa eskubaloi taldeak Europako Kopa eta Espainiako Liga irabazi zuela hamar urte bete direla-eta, erreportaia dago barrualdean.\nEz naiz eskubaloizale amorratua izan inoiz. Telebistaz jarraitu izan ditut goi mailako zenbait partida eta uste dut behin bakarrik joan naizela Artaleku kiroldegira Bidasoaren partida bat ikustera.\nJakina da 90eko hamarkadan Europako eskubaloiaren elitean egon zela taldea. Urteetan egon zen talde irundarra Elgorriaga txokolate fabrikari lotuta. Enpresa frantses batek fabrika erosi zuenean ere, mantendu zuen babesa. Gero gauzak okertu ziren: enpresa frantsesak Irungo fabrika itxi egin zuen eta langile asko kalera bota.\n90eko hamarkadan Irunek ez zuen une gozoa bizi, beraz. Europar Batasunean sartu zenean Espainiako Erreinua, aduana agentzietan lanean ari ziren langile asko kale gorrian geratu ziren.\nIreki parentesia. Zenbaki honetan ere Juan Ramón Santamaría jauna, Aduana Agentzietako Elkargoaren presidentea, elkarrizketatzen dute. Eta titularrak dio: “Europar Batasunean 10 herrialde berriak sartu zirenetik % 40ko lana galdu dugu”.\nErreportaian diote “hala ere, egoera ez da 90. hamarkadakoa bezain larria, Errusia eta Turkiarekin gero eta produktu gehiago inportatu eta esportatu egiten direlako”. Itxi parentesia.\nBuelta gaitezen Bidasoa eskubaloi talde handi hura aipatzera. Garai hartan Beñardo García zen presidentea. Juantxo Vilarreal entrenatzailearekin batera urteak egin zituzten klubean. Ez nau harritu, baina bai atentzioa deitu nola kontatzen duen Beñardok nondik atera zuten dirua plantilari pagatzeko:\n“Gero, hegazkinean bueltan gentozela gutxitan kontatu dudan sekulako kezka neukan: Europako Kopa eta (Espainiako) Liga irabazi genituenez, bada, jokalariei diru-sari handiak ordaindu behar zitzaizkien baina ez genuen dirurik. Han bertan hurbildu nintzen politikariengana (Irungo alkatea, Foru Diputatua eta Jaurlaritzako ordezkaria) eta konpondu nuen”.\nHamar urte pasa dira. Gauzak, hala ere, ez dirudi asko aldatu direnik: kirol zuzendari askok berdin funtzionatzen dutela esango nuke.


Kolore berria hautatzea\nLibreOffice aplikazioak kolore pertsonalizatuak bi dimentsiotako grafiko bat eta zenbakizko gradiente bat erabilita definitzen uzten du, Hartu kolorea elkarrizketa-koadroan.\nAukeratu Formatua - Area - Area, sakatu Kolorea botoia eta egin klik Hartu botoian.\nSakatu Koloreen elkarrizketa-koadroa botoia, 3D efektuak elkarrizketa-koadroko Argiztapena fitxan.\n'Hartu kolorea' leihoa\n'Hartu kolorea' leihoak lau area nagusi ditu.\nAukera-botoien bitartez, kolorearen kolore-osagaia hautatzen da. Kolore-osagaia RGB kolore-ereduan (Red=Gorria, Green=Berdea, Blue=Urdina) edo HSB kolore-ereduan (Hue=Ñabardura, Saturation=Saturazioa, Brightness=Distira) adierazi daiteke. CMYK kolore-eredua ezin da hautatu eta CMYK notazioa erabiliz kolore-balioak sartzeko eskaintzen da soilik.\nBiratze-botoiak kolore-osagaiaren zenbakizko balioa sartzeko dira.\nKolore-osagaien graduatzaile bertikalekin, kolorearen osagai bakoitzaren balioa aldatu daiteke. Koloredun koadro handiarekin, kolore-osagaiak gutxi gora-behera hautatu daitezke.\nBeheko kolore-barra horizontalak uneko kolorea eta kolore berria erakusten ditu, elkarren alboan.\nEgin klik ezkerreko koloredun area handian, kolore berria hautatzeko. Hautatze-area hori erabiliz, kolorearen bi osagai aldatu ditzakezu, RGB edo HSB kolore-ereduetan adierazita. Kontuan izan bi osagai horiek aukera-botoien bidez elkarrizketa-koadroaren eskuinean hautatu ez diren bi osagaiak direla.\nBeheko barraren eskuineko aldean, Koloreak fitxa gurasoaren jatorrizko kolorea ikusiko duzu.\nBeheko barraren ezkerreko aldean, elkarrizketa-koadro honetan egin duzun lanaren uneko emaitza ikusiko duzu.\nLibreOffice(e)k RGB kolore-eredua besterik ez du erabiltzen du koloretan inprimatzeko. CMYK kontrolak CMYK notazioaren bidez kolore-balioak errazago sartzeko soilik eskaintzen dira.\nOsagai gorria kolore-graduatzaile bertikalean aldatzeko moduan ezartzen du, eta osagai berdea eta urdina bi dimentsiotako kolore hautatzailean ezartzen ditu. Onartutako balioak 0tik 255era dira.\nOsagai berdea kolore-graduatzaile bertikalean aldatzeko moduan ezartzen du, eta osagai gorria eta urdina bi dimentsiotako kolore hautatzailean ezartzen ditu. Onartutako balioak 0tik 255era dira.\nOsagai urdina kolore-graduatzaile bertikalean aldatzeko moduan ezartzen du, eta osagai berdea eta gorria bi dimentsiotako kolore hautatzailean ezartzen ditu. Onartutako balioak 0tik 255era dira.\nRGB ereduko kolore-balioa bistaratzen eta ezartzen du, zenbaki hamaseitarrak erabilita.\nÑabarduraren osagaia kolore-graduatzaile bertikalean aldatzeko moduan ezartzen du, eta saturazioaren eta distiraren osagaiak bi dimentsiotako kolore hautatzailean ezartzen ditu. Onartutako balioak 0tik 359ra dira.\nSaturazioaren osagaia kolore-graduatzaile bertikalean aldatzeko moduan ezartzen du, eta ñabarduraren eta distiraren osagaiak bi dimentsiotako kolore hautatzailean ezartzen ditu. Onartutako balioak 0tik 100era dira.\nDistiraren osagaia kolore-graduatzaile bertikalean aldatzeko moduan ezartzen du, eta ñabarduraren eta saturazioaren osagaiak bi dimentsiotako kolore hautatzailean ezartzen ditu. Onartutako balioak 0tik 100era dira.\nEzarri cyan kolore-balioa CMYK kolore-ereduan adierazi den bezala.\nEzarri magenta kolore-balioa CMYK kolore-ereduan adierazi den bezala.\nEzarri hori kolore-balioa CMYK kolore-ereduan adierazi den bezala.\nEzarri beltz kolore-balioa edo -gakoa (beltza) CMYK kolore-ereduan adierazi den bezala.\nTitle is: Kolore berria hautatzea


PSE-EE DONOSTIA: BERRIAK: EHUN BAT LANGILE DONOSTIA ASTE NAGUSIAN TXUKUNTZEKO LANETAN\n2018 ABU 09\nAste Nagusian Donostia garbi egoteko hartuko diren neurriak eta horretan arituko diren langileak antolatzeko azken lanak egiten ari dira. Ehun langilek baino gehiagok lan handia egingo dute astean zehar, Donostia ahalik eta ondoen irauteko jaietan.\nGoizaldeko 05:00etan hasiko dira garbitzen Parte Zaharra eta Erdialdea, 33 langile eta 30 lanabes mekaniko erabilita: tanga ibilgailuak, ekortzeko makinak, urez jotzeko eskorgak, espaloia garbitzekoak, hondakinei putz egitekoak eta beste batzuk.\nParte Zaharra urez jo ondoren, 06:45etik aurrera lanak indartuko dira, langile eta makina gehiago jarrita, zaborra jaso eta ingurua txukuntzeko. Batera, Erdialdea San Martin kaletik Boulevarderaino txukunduko dute tanga kamioiek eta erraztatzaile mekanikoek. Ustez, 7 bat ordu iraungo du goizeko garbiketa horrek.\nPasealeku Berriak ere izango du garbiketa zerbitzu berezi hori, feria dagoen aldean, Salamanca pasealekutik Aldamar kaleraino. 10 langilek eta 13 tresna mekanikok txukunduko dute eta egoera onean utziko aldea. Pilatutako hondakinak jasoko dituzte, batez ere feria aldean, non egun batzuk lehenago zurezko babes bat jarriko dioten barandari, paperak itsasora ez erortzeko. Gero, ingurua ur txorrotez joko dute, bereziki, Akuario gaineko terraza eta kaira jaisteko eskailerak. Zakarrontziak hustu eta erraztatze lanak bururatzen dituzte. Ustez, 3 bat ordu iraungo du goizeko garbiketak alderdi horretan.\nGros auzoan jai giroa ere nabarmena da, batez ere Saguesen, han izaten baitira kontzertuak eta txosnak. 14 langile eta 15 tresna mekaniko ariko dira alde osoa egoera onean uzten, batez ere alde horretara, hondartza bat izateagatik, jende asko elkartzen delako egunero. Gaueko kontzertuengatik, txosnengatik, Zurriola hiribidean edaritegi asko egoteagatik edo Kursaalen izaten diren musika saioen ondorioz, Kursaal da horrelako egunetan zabor gehien sortzen duen aldeetako bat. Inguru horretan komun eramangarriak jarri arren, jende askok txiza egiten du kalean, batez ere Añarbeko ponpatze estazioaren inguruan. Hortaz, egunero-egunero, ur ugariz txukundu ez ezik, kiratsa kentzeko X-75 produktua ere botatzen dute. Ustez, 5 bat ordu iraungo du goizeko garbiketak alderdi horretan.\nSan Martin-Urbieta-Amara Zaharra-Zubieta-San Bartolome ingurua 18 langilek eta 17 tresna mekanikok garbituko, erraztatuko eta urez joko dute. Ustez, 3 bat ordu iraungo du garbiketak.\nAste Nagusiko arratsalde guztietan, Kontxa, Alderdi Eder, Boulevard, Parte Zaharra, Elkano, Gipuzkoa plaza eta Zurriola pasealekuaren arteko ardatzean, talde berezi batek jardungo du, jende asko elkartzeak eta jai ekitaldiek erdiko alde horietan sortzen duten eragin eta zikinkeriaren ondorioak arintzeko. 14 langilek jardungo dute arratsaldeko errefortzu horretan, espaloi erraztatzaileen eta bestelako baliabide mekanikoen bidez.\nKAI INGURUA GARBITZEA\nInguru horretan jai jarduera handia izaten da, ”piratek" antolaturiko ekitaldiengatik. 06:30ean hasiko dira txukuntzen, putz egitekoak, erraztatzaileak eta ur txorrotez garbitzekoak erabilita, zakarrontziak eta edukiontziak husteaz gain. Esparru hartarako, 8 langile eta 10 tresna izendatuko dituzte.\nSU FESTAREN ONDORIOAK GARBITZEKO ZERBITZUA\nBi garbialdi izaten dira su festaren ondorioz. Egunez, su bildumetarako mugatutako aldea txukuntzen dute, suak bota ondoren, ohikoa baita karkasa zatiak, suei eusteko hondar zakuen hondakinak eta abar agertzea. 5 langile, 7 tresna mekanikoz lagunduta, arduratuko dira eragiketaz, 4 bat orduan.\nGauean, su sortak jaurti ondoren, beste garbialdi berezi bat izaten da, 21:30ean hasita. Su esparru mugatua urez jotzean datza. Tamarizak ureztatzen dituzte eta kale, espaloi nahiz oinezkoen pasabideak erraztatzen. Ur txorrotez garbitzeko lana suen ondoren errepikatu ohi da, brasaren batek suterik eragitea galarazteko. 4 langile daude izendatuta eragiketa horretarako, 2 tanga kamioiz eta 4 tresna mekanikoz lagunduta. Gauero, bi ordu ematen dituzte lan horretan.\nAste Nagusia amaitu ondoren, igandean, kontu handiz txukuntzen dute Aste Nagusiko gau guztietan suak jaurtitzeko erabilitako aldea. Tamarizen artean geratzen diren hondakin eta elementu pirotekniko guztiak kentzen dituzte, bai eta txukundu ere suak jaurtitzeko erabilitako Kontxako baranda tartea, haur jolastokia eta inguruko hiri altzariak. 19 langilek eta 20 tresna mekanikok egiten dute lan hori, hiru orduz. 13:00etan, amaitzen dutenean, oinezkoen joan-etorrietako zabaltzen dute, betiko moduan.\nLagun asko elkartzen diren aldeetako beharra asetzeko, komun kimikoak ezarriko dituzte Saguesen, Pasealeku Berrian eta Kaian.\nSaguesen, zehazki, komun trailer bat egongo da, eta, hartan, emakumeentzako 5 komun, gizonentzako 3 komun, 5 txizatoki eta 3 konketa egongo dira. Gainera, mugitzeko zailtasunak dituzten pertsonentzako komun eta konketa bat ere egongo dira. 22:00etatik 02:30ak arte egongo dira zabalik, abuztuaren 18a arte.\n2 modulu jartzen dituzte Pasealeku Berrian, eta, haietan emakumeek eta gizonek 6na komun izango dituzte, eta, mugitzeko zailtasunak dituzten pertsonek, beste komun bat. Kanpoaldean, txizatokiak ere jartzen dituzte. 17:00etatik 03:00ak arte egongo dira zabalik, abuztuaren 20a arte.\nAste Nagusiko garbiketa antolamendu bereziak beste behar batzuez ere arduratuko da, aurtengo programak ekitaldiak antolatu dituelako Sagastieder plazan, Harrobieta plazan, San Martzial kalean eta Aitzol parkean.


Alain Concepción: 'Garen modukoak agertu nahi izan dogu diskoan' - bizkaie.biz\nAlain Concepción: 'Garen modukoak agertu nahi izan dogu diskoan'\nDabi Piedra\t2018-03-12 08:02 Barriketan\nMusikaria eta konpositorea.\nApustu sendoa egin dau Alain Concepción musikari eta konpositore bizkaitarrak bere lan barrian: Aurreko diskoetako talde zabala albo batera itxi eta hirukotean grabau dau Life Songs diskoa. José Gallardo (saxofoia) eta Julio Veiga (pianoa) izan ditu lagun. Grabazinoa be bereza izan zan, zuzenean eta toma bakarrean egin eben eta, Urdulizko Tio Pete estudioan. Barikuan jo eban diskoa aurkezteko lehenengo kontzertua, Bilbon.\n1.- Soul, jazz eta funk estiloak landu dozuz disko barrian. Aurretik egin dozuzan lanakaz alderatuta, aldaketea da hori.\nEra horretako eragin batzuk euki zituan nire lehenengo diskoak be, baina egia da ha rockeroagoa zala. Life Songs honetan, pasetan dana da sekzino elektrikoa kendu dogula, pianoa, saxoa eta ahotsa baino ez doguz euki. Hori da aldaketarik handiena.\n2.- Erabagi horren zergaitia zein da?\nErre grabau eta gero kontzertuak emoten hasi ginan hainbat lekutan, tabernetan-eta, formazino txikiagaz: Ahotsa eta pianoa bakarrik, adibidez. Gero, geldialdi bat euki neban eta horren osteko lehenengo kontzertua hirukote formatuan izan zan, pianoa, saxoa eta ahotsa. Eta esan genduan, zergaitik ez dogu egingo proiektu bat hirukote formatu honetan? Pixka bat arraroa da, base erritimikorik ez daukagulako, baina gure abestiak badira erritmikoak. Abesti normalak izatea nahi dogu, baina pianoaren, saxoaren eta ahotsaren ekarpena bakarrik erabilita. Formatu horretan abestiak lantzen hasi ginan, hortik sortu zan diskoa.\n3.- Diskoaren berezitasun handienetako bat da, zuzenean eta toma bakarrean grabau zenduela. Zelako esperientzia izan zan?\nPublikoaren aurrean grabau genduan, ganera. Estudioko grabazinoa izan zan, baina kontzertuan, zuzenean gengozala emoten eban arren, grabazinoa zala sentidu genduan. Esperientzia desbardina izan zan guretzat. Holan egin genduan beharrezkoa zalako, gure ustez. Gu zer garen erakusten dogu era horretara, gure sensazinoak eta egoerea musikearen bidez adierazoten doguz. Hori zuzenean igarten da. Grabazinoan gure pausuak entzuten dira, arnasea... hori guztia magiaren parekoa da. Ganera, nik uste dot postprodukzinoa eta era horretako ikutuak maskaren modukoak dirala, eta guk garen modukoak agertu nahi genduan. Gaur egungo musikan gauza artifizialak entzuten ohitu gara, ez dago oso argi zer dan egia eta zer ez. Gure nahia zan egiazko zeozer erakustea, jenteak persona batzuk ikustea.\n4.- Hirukote formatuan lan egiteak asko baldintzatu dau emoitzea?\nBeharbada kanpotik ez da ondo ikusten, baina oso gatxa da. Pianisteak baxuaren, bateriaren, gitarrearen lanak be egin behar ditu, banda guztia pianistea da. Beste biok horren ganean ekarpenak egiten doguz gero. Lan handia da, ganera, hiruron arteko koordinazinoa lantzea, hiru kideok persona bakarraren moduan jotea. Grabazinoaren aurretik arazo handiak euki genduzan entseguak ganoraz egiteko, lana zala, familia eta abar. Life Songs-ek, azken finean, gu momentu horretan zelan gagozan erakusten dau; beharbada, beste egun baten grabau bagendun hobeto edo okerrago egongo zan, baina momentu horretan zer ginan erakustea zan asmoa. Horretarako ahalegin handia egin genduan.\n5.- Zuei laguntzen, Is It a Crime abestian, Eder Portolés egon zan, ezta?\nAbestu egin eban kanta baten, bai. Ezin izan dogu kanta gehiagotan haren laguntzinoa euki, konplikadua zan grabazinoan sartzea. Baina zuzeneko kontzertuetan abesti gehiago kantauko ditu gugaz, eta beste kolaboratzaile batzuk be izango dira oholtzan. Guk atea zabalik ixten dogu jentea sartu daiten eta gauzak partekatu daizan. Hau proiektu bizia da, hori da garrantzitsuena. Bizia eta egiazkoa da, gordinik balego lez.\n6.- Gordintasun horren bidez, zelako sensazinoak eragin gura deutsazuz entzuleari?\nBizitzearen inguruko abestiak dira, danok ezagututako sensazinoak agiri dira. Nik egin dodan bakarra da neure barrukoa atera, musikearen bidez adierazo. Orduan, nik gura dot publikoa entzule huts legez etortea, disfrutetea eta hortik zeozer eroaten badau etxera, edo abestiren batek hunkitzen badau, ni konforme.\n7.- CD-DVDa eta biniloa atera dozuez. Bien artean aldea dago ezta?\nBai. Egia esan biniloa oraindino ez da heldu, zain gagoz. Biniloan badago abesti bat CDan ez dagoana. DVDan badagoz abesti bi gehiago CDan baino, horreetako bat biniloan be agertzen da. Orduan, DVDan dagoz bederatzi abesti, CDan zazpi, eta biniloan beste zazpi, baina ez berberak. Azken baten, musikearen frikia naz, halako gauzak neuretzat egiten dodaz, gauza desbardinak emoteko edo eskaintzeko gogo hori... Gero bakotxak hartu leike nahi dauena, edo dana. Gaur egun, CD bat, gero binilo bat eta DVDa editetea ez da beharrezkoa, interneten ipini leiteke dana. Baina behin hirurak ateratzen hasita, bakotxean gauza desbardinak egitea pentsau genduan. Nik bilduma asko egin izan dodaz, CDak, biniloak... eta halakoak gustuko dodaz.\n8.- Zuzeneko kontzertuetan zelan eutsiko deutsazue diskoaren ezaugarri bereziei?\nDiskoan ahalegindu gara, lehen esan dodanez, garen modukoak agertzen, egiazko irudi bat emoten. Zer jazoten da? Ba, kontzertu baten beharbada dana ez dala bardin-bardina izango, egunaren arabera modu baten urten leike, edo beste baten. Gu ez gara beti persona bardinak. Gu orain ez gagoz grabazinoan, beste leku baten gagoz. Ziur esan leiteke kontzertura datorrenak gure esentzia topauko dauela, baina entzungo dauena ez da diskoan entzungo dauena lakoa izango.\n9.- Bilbon jo zenduen barikuan, aurkezpen bireari ekiteko. Hurrengo hitzorduak lotuta daukazuez?\nBat bai, Madrilen egongo gara hilaren 22an, Clamores aretoan. Beste kontzertu batzuk egiteko aukerea be badago, baina oraindino ez dogu ezer zarratu. Badakizu, beste estilo batzuetan gauzak gatx egoten badira, pentsau gure alorrean. Baina gure asmoa kontzertu gehiago jotea da, hirukote formatuan eta, beharbada, beste formatu batzuetan be bai, taldekide gehiagogaz. Urtearen amaieran zeozer handia egingo dogula uste dot, baina oraindino lanean gabiz dana antolatzen, ezin dot ezer gehiago aurreratu.\n1. Alain Concepción | Ikusi handiago | Argazki originala\n2. 'Life Songs' grabau dauen hirukotea | Ikusi handiago | Argazki originala


2011ko azaroan industriako prezioek ez zuten aldaketarik izan, aurreko hilabetearen aldean\nHomeGaiakIndustria-prezioen indizea (IPRI)Prentsa Oharrak 2011ko azaroan industriako...\nEUSKAL AEko INDUSTRIA PREZIOEN INDIZEA (IPRI) 2011ko AZAROA\nIazko datuekin alderatuz gero, % 6,5 egin dute gora\nEuskal AEko industria prezioen indizea: EUSTATen datuen arabera, Euskal AEko industriako prezioek ez dute aldaketarik izan 2011ko azaroan, aurreko hilabetearen aldean (% 0,0). Datu horien arabera, azken hamabi hilabeteetako industriako prezioen aldaketa jasotzen duen azaroko urte arteko tasak % 6,5eko hazkundea izan du.\nSektore-azterketa xehekatuenak erakutsi bezala, 2011ko azaroan, eta aurreko hilabetearen aldean, “Kokea lortzeko eta petrolioa fintzeko fabrikak” izeneko adarrak izan du inflaziorik handiena (% 2,4), eta ondoren daude “Energia elektrikoa, gasa eta lurruna” (% 0,9) eta "Industria kimikoa" (% 0,3). Prezioetan beherakada handiena izan duten adarrak, aldiz, honakoak izan dira:\n“Ehungintza, jantzigintza, larrugintza eta zapatagintza” (% -1,3) eta “Metalurgia eta produktu metalikoak” (% -0,9).\n2010eko azarotik 2011ko azarora, urte arteko aldian, prezioen hazkunderik handienak ondoko adarretan eman dira: “Kokea lortzeko eta petrolioa fintzeko fabrikak” (% 23,7), “Energia elektrikoa, gasa eta lurruna” (% 23,3), eta "Industria kimikoa" (% 7,7). “Erauzteko industriak” sektoreko prezioek baino ez dute behera egin (% -1,4), ordea.\nOndasunak xede ekonomikoaren arabera sailkatuta, eta aurreko hilabetearekin alderatuta, Energiak % 1,7 egin du gora. Bitarteko ondasunek behera egin dute (% -0,7), Ekipamenduko Ondasunek bezala (% -0,1). Halaber, Kontsumo Ondasunek, oro har, behera egin dute (% -0,1), Kontsumo Ondasun Ez Iraunkorrek behera egin dutelako (% -0,1); Kontsumo Ondasun Iraunkorrek ez dute aldaketarik izan (% 0,0).\nOndasunen multzo handi hauen prezioen bilakaera guztiek ere gora egin dute urte arteko aldian. Energiaren prezioak % 23,5 gehitu dira, Tarteko Ondasunenak % 3,4, Ekipamenduko Ondasunenak % 2,3, eta Kontsumo Ondasunenak % 1,8. Azken hauen artean, % 2,2 igo ziren Kontsumo Ondasun Ez Iraunkorren prezioak eta % 0,7 Kontsumo Ondasun Iraunkorrenak.


«Faustin Bentaberri»: berrikuspenen arteko aldeak - Wikipedia, entziklopedia askea.\n«Faustin Bentaberri»: berrikuspenen arteko aldeak\nFaustin Bentaberri (aldatu)\n18:04, 14 abendua 2016ko berrikusketa\n246 bytes added , Duela 5 urte\n17:57, 14 abendua 2016ko berrikusketa (aldatu)\n18:04, 14 abendua 2016ko berrikusketa (aldatu) (desegin)\nErrementari baten semea eta musika familia bateko kide izanik, 17 urterekin hasiko da betean musikaren munduan «Faustin» izenarekin. Seguruen Faustin Calverie, biolinista sonatu eta haren aita pontearekin arituko zen).\nOla lana bazterrean utzi zuen hatzak musika tresnarako ahalik eta hobekien kontserbatzeko. Halako zen musikarako zuen grina ezen inguruan jasotzen zen guztiaz informatu eta apuntatzen hasi baitzen: [[Jauziak (euskal dantza)|jauziei]] lotutako doinuak eta dantza pausoak; orkestra txiki bat sortzea (Faustin Orkestra) zeinen emanaldiak ezagunak izango ziren Iparraldeko barnealdean. Deitu izaten zen ezkontzetan eta tankerako jaialdietan jotzeko. Jotzen zuen errepertorioa aski zabala izaten zen, ''[[polka]]'', ''[[scottish (dantza)|scottish]]'', ''[[mazurka]]'', balsa''[[bals]]a'', fandangoa''[[fandango]]a'' eta ''[[kuadrillak]]''. Bestalde, ''[[Jauziak (euskal dantza)|jauziak]]'' (aldaera guztietan: Millafrankarrak, Baztandarrak, Ainhoarrak, Alemanak etab.) arraitarekin jokatzen dituen pausoa erraz iragartzeko moduan. Hezkuntzaren aldera jo zuen eta haren Izpurako etxea (gaur egun, Faustinenea) jauzietarako ikastoki bilakatu zuen.\n[[Luzaide]]ko apaizak estimu handian omen zuen eta jai erlijiosoak girotzen dizuten. Luzaide herriarekin lotura handia izan zuen eta gaur egun haren gomuta dute herritarrek. 20. hamarkadan, 8ko [[Luzaide#Bolantak|bolanta]] taldea osatu zuen eta atzerrian barrena ibili ziren emanaldiak egiten.\n== Oroitzapena ==


Hasiera Kultur proiektua Bloga Hirikilabs Ilar bat Tabakaleraren inguruan\nZein neurrikoa da gure eguzki-sistema? Lurrarekin erkatuz gero, handiak al dira gainerako planetak eta eguzkia? Zenbateko hutsunea dago horien artean eta zergatik behar da hainbeste denbora Ilargira edo Martera iristeko?\nGaldera horiei eta askoz ere gehiagori modu praktikoan eta bisualean erantzun nahi diegu abuztuaren 9an, 10ean eta 11n egingo ditugun astronomia-jardunaldietako tailerretan eta gainerako jardueretan.\nIlargi-eklipsearen behaketa 2018ko uztailaren 27an.\nAskotan pentsatzen dugu espazioa objektuz betetako lekua dela: izarrak, planetak, asteroideak, nebulosak eta kometak; eta, horiek irudi izugarriak, argi eta kolore zoragarriz betetakoak sortzen dituztela. Baina inoiz gutxitan pentsatzen dugu objektu horien arteko distantzia sekulakoa dela, eta eguzkiaren argiak 8 minutu behar dituela Lurrera iristeko, jakinda argia segundoko 300.000 kilometroan mugitzen dela. Gogoeta horiek gauzak perspektiban jartzen dituzte.\nBaina irudimen handia behar da objektuen arteko distantzia eta hutsunea irudikatzeko, giza tamainako erreferentziarik izan gabe. Horregatik pentsatu genuen unibertsoaren misterio txiki horien berri emateko gogoa eta Hirikilabsen hain gustuko ditugun diseinu eta fabrikazioa lotuko dituen jarduera antolatu behar genuela.\n2018ko uztailaren 27ko ilargi-eklipsea.\nAsmoa da hainbat fabrikazio-metodo erabiltzea (3D inprimaketa, laser bidezko mozketa eta hainbat materialen moldekatzea, besteak beste), eguzki-sistemako planeten erreplikak egiteko eskalan, gero hautatutako eskalaren arabera distantzia egokietan jartzeko hiriko leku interesgarrietan. Ahobizarra kentzeko, hautatzen dugun eskalaren arabera Lurrak ilar txiki baten tamaina izango balu eta eguzkia Tabakaleran egongo balitz, Neptuno, azken planeta, Pasaiako badian egongo litzateke, hau da eguzkitik 4,5 km-ra! Baina, pentsatzen badugu Lurrak benetan 12.600 km-ko diametroa duela, irudika dezagun espazio hutseko zer-nolako distantziak dauden planeten artean.\nGainera, topaketa egiten dugunean pertseidak bete-betean daudela baliatuko dugu Cristina Enean urteko ozar-izar zoragarrienetako bat ikusteko Leia teleskopioarekin, astronomiaz ikasteko, eta denok elkarrekin une egokia igarotzeko, ezagutzak partekatuz, asteazken arratsaldetan (18:00-20:00) Hirikilabsen elkartzen den astronomia-talde irekian egiten dugun bezalaxe.


"Terra Willy, planeta ezezaguna" filma euskaraz estreinatuko da gaur - Deia\nAraban, Bizkaian, Gipuzkoan eta Nafarroan\n"Terra Willy, planeta ezezaguna" filma euskaraz estreinatuko da gaur\nFilmaren arduradunek "erritmo biziko" filma dela esan dute\ndeia.eus/ep 09.02.2020 | 01:31\n"Terra Willy, planeta ezezaguna" filma\nBILBO. "Terra Willy, planeta ezezaguna" animaziozko filma estreinatuko da gaur Arabako, Bizkaiako, Gipuzkoako eta Nafarroako zenbait zinema aretotan. Eric Tosti zuzendari frantsesaren fima hau Eusko Jaurlaritzako Kultura eta Hizkuntza Politika Sailak Zineuskadi elkarteak sustatu du Zinema Euskaraz programaren bidez.\nProgramaren arduradunek jakinarazi dutenez, "erritmo biziko" filma da, eta "dibertsioa, ikasteko aukera, umorea, hausnarketa eta zientzia fikzioko zinemari eginiko erreferentziak" eskaintzen ditu. Abentura honetan, Eric Tosti zuzendari frantsesak eta TAT Productions etxeko lantaldeak "unibertso berri bat" sortu dute, "irudimena dariona, animalia eta landare espezie harrigarriz betea, eta aberastasun handiaduena testuretan, koloreetan eta diseinuan".\nWilly mutikoa gurasoekin joango da bidaian, espazioko misio baten harira. Istripu baten ondorioz espazio ontzia suntsituta geldituko zaie eta Willy airean aterako da larrialdiko kapsula baten barruan. Hala, gurasoengandik urrutiratuko da eta planeta basati eta ezezagun batera iritsiko da. Ondoan izango ditu Buck biziraupeneko robota eta Flash lagun estralurtar berria, eta Willyk berriro gurasoekin elkartzeko modua bilatuko du. Bilaketa horretan, mundu berri liluragarri horretako sekretuak ere aurkituko ditu.\nBilboko Alhóndiga eta Multis, Iruñeko Golem La Morea, Donostiako Principe, Gasteizko Florida eta Durangoko Zugaza zinema aretoetan eta Zornotzako Zornotza Aretoan estreinatuko da filma.\nAzkenik, Zinema Euskaraz programako arduradunek gogoratu dute denboraldi honetan gehien espero den euskarazko estreinaldietako bat maiatzaren 10ean iritsiko dela: "Pokemon: Pikatxu Detektibea".


Sorginola gaztetxean egunotan izandako "lapurretak eta kalte jarraituak" salatu dituzte - Durango - Anboto.org\nSorginola gaztetxean egunotan izandako "lapurretak eta kalte jarraituak" salatu dituzte\nEkaitz Herrera 2020-04-06 11:10\nEz da lapurretan egitera sartu diren lehenengo aldia, "baina COVID 19-aren ondoriozko salbuespen egoeran gertatzeak are larriagoa egiten du gazteok elkarlanean eraikitakoa lapurtu eta suntsitu izana", azaldu dute gazteek. "Ez da Gaztetxearen edo Asanbladaren kontrako erasoa soilik; Durangoko gazteon eta herri mugimenduaren kontrako erasoa da".\nDurangoko Sorginola gaztetxeko kideak "oso haserre" daude egunotan gertatutakoagaz. Gaztetxean "lapurreta eta kalte jarraituak" egon direla salatu dute. Noizbehinka gertatu izan zaizkie halakoak, baina aste honetako kalteek "beste dimentsio bat" hartu dutela diote. "Dirutza balio duen materiala eta urteetako lanari esker lortutakoa izan da oraingoan desagertu dena". Eraikinaren erabilerarako funtsezkoak diren "kable sarea, sukaldeko gailuak, negurako estufak, musika tresnak..." izan dira lapurtutako gaietako batzuk.Sorginolako kideen ara,era "pertsona jakin bat" egon liteke denboran zehar gertatutako lapurreten atzean.\nGaztetxeko kideek aurreratu dute halako erasorik berriro gertatu ez dadin, "gaztetxea gune segurua izateko konpromisoa" eta "mekanismoak" garatuko dituela. "Kontziente gara erronka handia dugula eskuartean eta durangarrei gonbita egiten diegu etorriko diren deialdietara batzeko". Elkartasuna eta ilusioak "lapurtu ezinak" direla-eta, aurrera begira jarraituko du Sorginolak. Gogora ekarri dute garai bateko "fundizio zaharra biziberritzen" hasi zirela duela bost urte, gazteen "eskuekin eta izerdiarekin" lan eginda.


Errentaria: Gorabehera teknikoak, Alokabideren alokairuko etxebizitza. - ALOKABIDE | Errentaria | Gorabehera teknikoak: Etxebizitza, auzotarren komunitatea, eraikina\nAlokairuaren gorabehera teknikoak (Errentariak)\nAlokabideren kudeaketaren esparru teknikoan hiru kategoria bereiz daitezke, gorabehera gertatzen den lekuaren arabera, izan ere, erantzukizunak eta kudeaketa-irizpideak aldatu egiten dira batetik bestera:\nAukeratu non gertatu den gorabehera eta hainbat informazio eskuratuko duzu:\nGorabehera teknikoak auzokideen erkidegoan.\nGorabehera teknikoak eraikinean.\nGogoan hartu Bizigune programak ezaugarri bereziak dituela, hortaz, zure etxebizitza programa horretakoa bada, atal honetan batekin nabarmendu dira kontuan hartu beharreko alderdi espezifiko batzuk.\nErrentaria: Gorabehera teknikoak, Alokabideren alokairuko etxebizitza.\nKontratuak irauten duen denboran alokatutako etxebizitzan gertatzen diren eraikuntza-elementuen gorabeherak dira (akaberak, etxetresna elektrikoak, hezetasunak, instalazioen funtzionamendua eta abar); konponbide tekniko partikularrak behar izaten dira. Mota desberdinetako gorabehera teknikoak daude, izaeraren eta eragiten dituzten ondorioen arabera.\nAlokatutako etxebizitza ematean, hasierako gorabeheren formulario bat beteko duzu. Bertan adieraziko dituzu gorabehera tekniko aipagarri guztiak eta espedientean jasota geratuko dira. Alokabiden aurkeztu behar duzu hasierako gorabeheren txostena, errentamenduaren lehen hilabetean.\nEtxetresna elektrikoen eta/edo galdararen funtzionamendu egokia eragiten duten gorabeherak bakarrik erantzungo ditugu, baita elementu baten ohiko funtzionamendua eragozten dutenak ere; edo obra-bermearekin erlazionatutako erreklamazioei dagozkienak (eraikin berrietan).\nKonpondu ez diren gorabehera teknikoak zure historian adieraziko dira, eta kontuan hartuko dira kontratua amaitzeko prozesuan eta fidantza itzultzeko orduan.\nBete ezazu eta bi aste daukazu entregatzeko\nHasierako gorabeheren formulario\nAntena paraboliko bat instalatu nahi baduzu, idatzizko eskaera bat izapidetu beharko duzu. Horretarako erabiliko duzun ereduan konpromiso hauek hartuko dituzu:\nAntenak izan ditzakeen mantentze, konponketa eta kalteen gastu guztiak onartzea.\nAntena paraboliko bera erabili nahi duen beste bizilagun baten konexioa baimentzea eta bien artean ordaintzea kostuak.\nEtxebizitza uzten baduzu eta antena parabolikoa eraman nahi baduzu, horretarako eskubidea duzu. Hortaz, elementu komunak jatorrian zeuden bezala utzi beharko dituzu eta/edo antena erabiltzen duten errentariekin akordio batera iritsi zaitezke.\nEdozein kasutan, auzokideen erkidegoak berak edo norberak egin dezake instalazioa baimentzeko eskaera.\nDebekatuta dago antena parabolikoak fatxadan eta/edo etxebizitzaren esekitokietan jartzea eta errentari gisa zure ardura izango dira gaizki instalatzeagatik jaso daitezkeen udal-isunak.\nETXEBIZITZA BIZIGUNEREN PARKEKOA BADA, ezin da antena parabolikorik instalatu, betiere Jabekideen Erkidegoak baimentzen ez badu. Kasu horretan, Alokabidetik eskaera bat bidaliko zaio etxebizitzaren jabeari; horrek ez du esan nahi, hala ere, azken baimena lortuko denik.\nAntena parabolikoari buruzko informazio gehiago\nHauxe da aurkeztu beharreko dokumentazioa:\nAntena parabolikoa eskatzeko eredua\nErrentari gisa etxebizitzako etxetresna elektrikoak ondo erabiliko eta mantenduko dituzu eta zure kontura izango dira konponketa hauek:\nerabilera arruntaren ondorioz egin beharrekoak\nzuk zeuk edo zurekin bizi diren pertsonek egindako narriaduraren ondoriozkoak.\nEtxetresna elektriko batek ondo funtzionatzen ez duela ikusten baduzu, dagokion Zerbitzu Tekniko Ofizialera (ZTO) deitu beharko duzu; a priori, konponketen ardura hartu beharko duzu.\nKonponketa garrantzitsuak badira eta aparatua zaharra delako gertatu bada matxura eta/edo ordezkatu behar bada, Alokabidera bidal dezakezu Zerbitzu Tekniko Ofizialaren txosten teknikoa, egindako konponketen eta/edo jabearen kontura aldatutako elementuaren ordainketa baloratzeko.\nGogoan hartu, ZT ofizialaren txosten teknikoa aurkezten ez baduzu ez ditugula izapidetuko konponketa-erreklamazioak.\nZerbitzu tekniko ofizialaren txosten tekniko bat bidali behar badiguzu, ohiko edozein bitarteko erabili dezakezu: faxa, posta elektronikoa edo posta.\nGogoratu zure izena eta etxebizitzaren helbidea adieraztea beharrezkoa dela\nErrentari gisa etxebizitzako galdara ondo erabiliko eta mantenduko duzu eta zure kontura izango dira erabilera arruntaren ondorioz egin beharreko konponketak eta zuk zeuk edo zurekin bizi diren pertsonek egindako narriaduraren ondoriozkoak.\nGaldara batek ondo funtzionatzen ez duela ikusten baduzu, dagokion Zerbitzu Tekniko Ofizialera (ZTO) deitu beharko duzu; a priori, konponketen ardura hartu beharko duzu.\nErrentari gisa zuri dagokizu galdararen mantentzea (mantentze-kontratua eta derrigorrezko aldian behingo berrikuspenak);\nBaldin eta zure etxebizitza Bizigune programakoa bada, kontsulta iezaguzu.\nNeguan etxebizitzan irtendako hezetasun-orbanak direla eta gorabeherak izaten dira, baina ez dute erlazio zuzenik edukitzen kanpotik ura sartzearekin.\nHorrelako patologiak agertzeko funtsezko oinarriak ezagutzea komeni zaizu, ahal den neurrian ekiditeko.\nKondentsazioari buruzko informazio gehiago\nPoliza indibidual bat kontratatu beharko duzu, zure tresnak etxebizitzan gerta daitezkeen ezbeharretatik estaltzeko. Nahiz duzun konpainiarekin kontratatzeko askatasuna duzu.\nAlokairu-kontratuan betebehar hauek barne hartzen dira:\nZuzenean ordaintzea zerbitzuen eta hornikuntzen kontratazioa.\nErkidegoaren bitartez zeharka ordaintzea mantentzearen gastu orokorrak; gastu horien artean daude berokuntza-instalazioaren gastuak eta ACS ekoizpenarenak.\nZure kontura izango dira, halaber, kontsumo partikularrak.\nBerokuntzaren faktura kalkulatzeko erabili diren prezioak auzokideen batzarrean erabakitzen dira eta urtero egokitzen dira, prezioen gorabeheretara egokitzeko.\nEskainitako neurketekin ados ez bazaude, mantentze-enpresari zure kontagailua berrikusteko eska diezaiokezu, behar den bezala funtzionatzen duela baieztatzeko; gaizki funtzionatzen badu, zuk ordainduko dituzu berrikuspen horiek. Kontagailuan matxurarik badago, egin beharreko konponketak egingo ditugu, baita sor daitezkeen konpentsazio ekonomikoak ere.\nETXEBIZITZA BIZIGUNEREN PARKEKOA BADA, kontratua sinatzean adostutakoa beteko da, hornikuntzen altari dagokionez eta berokuntzaren kontsumoen ordainketari dagokionez, kasuan-kasuan instalazioaren arabera.\nBuxaduren arrazoi nagusietako bat tutueria zakarrontzia izango balitz bezala erabiltzea da. Kontuan hartu behar da saneamendu-sarera ez dela bota behar uretan disolba ezin den likidorik.\nHala ere, objektu hauek aurkitzen dira, besteak beste, egiten diren garbiketetan:\nOihaltxo hezeak. Normalean, etiketan jartzen du zakarrontzira bota behar direla eta ez direla hustubideetara bota behar.\nErreforma-lanen edo brikolaje-lanen garbiketa-hondakinak (obra-hondakinak, pinturak, hondarrak eta abar); sarea honda dezakete.\nXaboiak eta gantzak. Hustubide-sareen barruan solidotzen dira eta tapoiak sortzen dituzte.\nInstalazioaren erabilera eta mantentze arruntaren barruko gaiak direnez, gremio batekin harremanetan jarri beharko duzu (zure kontura), gorabehera konpontzeko. Txostenaren arabera, komunitatearen arazo batek eragiten badu buxadura, auzokideen erkidegoak ordainduko ditu eragindako bizilagunen tresnetan egindako kalteak.\nBuxadurak buruzkoari informazio gehiago\nGorabehera teknikoak auzokideen erkidegoetan\nErrentamenduak irauten duen denboran eraikinaren zona komunetan izaten diren gorabeherak edo gertaerak dira eta erabilera eta mantentze arruntaren alderdi komunitarioekin erlazionatuta daude. Batzuetan, auzokideen erkidegoak kudeatu beharreko konponbide tekniko partikularrak behar izaten dira.\nZenbaitetan, solairu edo zona komun batean baino gehiagotan izaten dira buxadurak. Txostenaren arabera, komunitatearen arazo batek eragiten badu buxadura, auzokideen erkidegoak ordainduko ditu eragindako bizilagunen tresnetan izandako kalteak.\nElementu komunen erabilera eta kontserbazioa\nErrentariaren betebeharra da eraikinak edo horien zatiak ondo erabiltzea, betiere elkarbizitzaren eta sen onaren oinarrizko arauak betez. Aipatutakoa kontuan hartuta, errentariak bere kontura egingo ditu elementu komunen konponketa arruntak, horiek erabiltzeagatik edo gaizki erabiltzeagatik egin beharrekoak: atariko ateak, igogailuen ateetako markak, bonbillak eta abar; baita mantendutako instalazioetan, doikuntzagatiko konponketa txikietan, pieza txikiak ordezkatzean eta abar ere.\nHorrelakoetan, eraikinaren jabetzak kudeatuko du gorabeheren konponketa, gremioekin eta/edo mantentze-enpresekin batera; eta obra-bermeak erreklamatuko dira eta/edo eraikinaren aseguruari jakinaraziko zaio.\nETXEBIZITZA BIZIGUNEREN PARKEKOA BADA, eraikuntzan gertatzen diren kalteak jabetzari jakinaraziko zaizkio Alokabidetik, gorabeherak konpontzeko, eta modu horretara, etxebizitzak kontratuko baldintzak betetzen jarraitzeko.


Biocruces Bizkaiak arrazoi genetikoko minbiziaren garapenean aurrerapausoa eman du. Deia, Noticias de Bizkaia\nPaziente talde bat ikertzen ari da\nBiocruces Bizkaiak arrazoi genetikoko minbiziaren garapenean aurrerapausoa eman du\nMinbiziari lotutako proteina baten aldaerek nola funtzionatzen duten aztertu dute bereziki\nEP - 2018(e)ko ekainaren 22a, ostirala - 16:49etan eguneratua\nBiocruces Bizkaia Osasun Ikerketako Institutuko Biomarcadores en Cáncer izeneko taldeak eta Madrilgo Unibertsitate Konplutentseko Mikrobiologia Sailak lankidetzan egin duten lan batek aurrerapausoa eman du arrazoi genetikoko minbiziaren garapena ezagutzeko. Taldearen ikerlana "European Journal of Human Genetics" zientzia aldizkarian argitaratu berri dute eta, lan horretan, minbiziari lotutako proteina baten (PTEN) aldaerek nola funtzionatzen duten ezagutzean jarri dute arreta, gaixotasunaren pronostiko hobea lortzeko asmoz.\nBILBO. Bizkaiko osasun institutuko arduradunek jakinarazi dutenez, ziurtasun eta ebidentzia zientifikoak argi uzten du, pertsona baten DNA aztertzean, PTEN proteinaren genea aldatuta edo mutatuta egotea minbiziaren garapenaren adierazgarri dela. Zehazkiago, PTEN proteina tumore ezabatzailea da, minbizia garatzea eragozten du eta zelula anitzeko organismo batean zelula bat minbizi sortzaile bihurtzeko aukerak murrizten ditu.\nArrazoi genetikoak medio ongi funtzionatzen ez duenean, PTEN tumore ezabatzaileak ez du ongi egiten minbizia kontrolatzeko funtzioa, eta aukera gehiago daude bularreko, tiroideko, endometrioko edo ume tokiko, giltzurruneko, kolon ondesteko eta beste mota batzuetako minbiziak garatzeko.\nHorrela, PTEN genean mutazioak dituztenek minbizia izateko aurretiko joera handiago dute, eta horien seme-alabek aukera asko izango dute mutazio hori heredatzeko. Halaber, mutazio horiek zenbaitetan neuronen garapeneko arazoekin lotzen dira, esaterako, autismoarekin eta beste afekzio mediko batzuekin.\nBiocruces Bizkaiaren "A pathogenic role for germline PTEN variants which accumulate into the nucleus" izeneko ikerketak PTEN proteinaren mutazioen ezaugarri funtzionalak ezagutzean jarri du arreta. Horrekin jakin nahi du nola eragin diezaiokeen mutazioak gaixotasunaren bilakaerari norbanakoaren ezaugarrien arabera, alterazioak berak askotariko koadro klinikoak eragin baititzake pazienteetan. Argitalpena lotura honetan aurki daiteke: https://rdcu.be/MWRV\nTestuinguru horretan, Biocruces Bizkaia paziente talde bat ikertzen ari da. Paziente horiek PTEN proteinaren alterazio genetikoa heredatu dute, baina elkarrengandik oso egoera kliniko desberdinak dituzte;autismoa duten haurrak eta minbiziak garatzen hasi diren pazienteak dira.\nRafael Pulido Biocruces Bizkaiko Biomarcadores en Cáncer taldeko koordinatzaile eta Ikerbasque Fundazioko ikerketa irakasleak azaldu duenez, "oso bitxia da ikustea nola mutazio berberak haur bati autismoa eta beste bati polipoak eragiten dizkion. Bi kasuetan kausa berbera izan daiteke, baina oraindik ez dakigu".\n"Gaur egun analisi genetikoek asko egin dute aurrera genomaren esparruan. Pertsona bakoitzak zer gene dituen eta horietako zein dauden kaltetuta jakin daiteke. Baina, informazio horrek, hots, azterketa genetikoak, mutazioa dagoela adierazten duen arren, ez du adierazten zer ondorio izango dituen. Horregatik, alterazio baten diagnostiko genetikoa mutatutako proteinaren ezaugarriei buruzko informazio funtzionalarekin batera joan behar da, eta horretan ari gara lanean. Aurrerapausoak ematen ari gara ikerketaren arloan aurrera egiteko, eta gero klinikaren alorrera eramateko", azaldu du.\nPulidoren hitzetanb, horrelako ikerketek "informazio berria" ematen dute mutazioei buruz eta, "zenbat eta informazio gehiago eduki, orduan eta hobeto artatuko eta prebenituko ditugu gaixotasun horiek". "Zehazki, zabaltzen ari garen lan ildo hau minbizia eta beste patologia batzuk nola garatzen diren jakiteko aurrerapausoa da", ondorioztatu du.\netiquetas: osasuna, bio cruces bizkaia, minbizia


Expodistritoren urteko bigarren hiruhilekorako programea abian - bizkaie.biz\nExpodistritoren urteko bigarren hiruhilekorako programea abian\nBizkaie! 2018-04-12 10:58 Kulturea\nZikloak sei pintura, marrazki eta argazki erakusketa barri eskainiko ditu.\nExpodistritok, Bilboko barrutietako Udaltegietan eskaintzen dan aldi baterako erakusketa zikloak, urteko bigarren hiruhilekorako programea inaugurauko dau bihar, apirilaren 13an.\nOraingo honetan, San Inazio-Ibarrekolanda, Begoña, San Frantzisko, Castaños, Errekalde, Bolsa eta Abandoko (kokaleku barria, Elkano, 20) udaltegietara hurreratzen diranek askotariko adierazpen-estilo eta teknikak erabilten dituen bost artistaren pinturak ikusi ahal izango ditue.\nExpodistrito programea Bilboko Udalaren ekimena da, eta bere helburuen artean uribilduko arte adierazpenak uriaren erdialdetik atera eta ikusleei artista gazteen lanak aurkeztea dagoz, baita jada ezagunak diran beste batzuen erakustoki izatea be.\nErakusketa bakotxaren egun zehatzak udaltegietan, barrutietako programazioa jasoten dauen www.kulturabarrutik.eus webgunean eta 010 telefono zenbakian konsultau daikez.\nBihar inaugurauko dira horreetako hiru erakusketa: San Frantziskoko Udaltegiak, poesia be izango dauen askotariko diziplina lanean bere oihaletan basamortuko koloreak eta materia irudikatuz, Benkhay artista marokoarraren lanen aukeraketea jasoko dau. Erakusketea apirilaren 27ra arte bisitau ahal izango da, eta ondoren Abandoko udaltegira eroango dabe.\nBegoñako Udaltegiari jagokonez, jatorriz pertsiarra dan Simin Shahrokhi artistearen lanak erakutsiko dituan pintura erakusketea jasoko dau bihartik aurrera, emakumearen begiradak, batez be. Bilduma hau Bolsa, Errekalde eta Abandoko udaltegietan be egongo da ikusgai, txandaka.\nErrekaldeko Udaltegia da hil honetan talde-erakusketea jasoteko aukeratu dan espazioa. Erakusketeak Otxarkoagako Bizitegi Alkartearen zentroetara doazen personek egindako margolanen aukeraketea batzen dau. Izaera aldarrikatzaile eta soziala daben lanak dira, orio teknikea erabiliz, estilo surrealisteagaz, ilusinoa, ahalduntzea, gizarte kritikea, amesak eta desioak irudikatuz. Castaños eta San Frantziskon be ikusi ahal izango da erakusketea.\nMaiatzean beste hiru erakusketa zabalduko dira. Murmuros da horreetako bat eta Maite Márquez Peña artistearen orio bildumea jasoko dau, estilo surrealistea erabiliz, sentiduteko era, bizipen personalak, kritikea eta gogoetea ikusleei eskaintzeko ahalegina eginez. Erakusketea maiatzaren 2tik 15era bisitau ahal izango da San Frantziskoko Udaltegian, eta ondoren Abando, Begoña eta San Inazio-Ibarrekolandara eroango dabe.i\nGorago atatu egunetan, Begoñako Udaltegiak Miguel Corderoren marrazki erakusketea jasoko dau. Artista bilbotar autodidaktearen lana ilustrazinoa da, errotulagailuak eta markagailuak erabiliz, izaera abstraktuagaz, baina marrazki batzuk arkatzez be egiten ditu, eta oihal euskarri ganean be marrazten dau.\nHiruhileko honetarako programautako erakusketeak eguneroko bizitzan askotan ikusezin bilakatutako errealidadeak erakusten dituan emakumeei buruzko Kalea Bilbon, emakume arpegiagaz proiektuagaz osotuten dira. Argazki erakusketearen helburua, etxerik bako eta gizarte bazterketa arriskuan edo egoeran dagozan emakumeen errealidadearen ganean sensibilizetea da, baita gai horren inguruan Lagun Artean harrera zentroak egiten dauen lana ezagutarazotea be. Erakusketea San Inazio-Ibarrekolandako Udaltegian egongo da maiatzeko lehen hamabostaldian, eta ondoren Begoña, Bolsa eta Errekaldera eroango dabe.\nExpodistritoren barruan programau diran erakusketez gan, Bilboko udaltegiek beste erakusketa bi be jasoko ditue; lehenengoa, Global Art-ek bultzatutako #Muéstrate SWH, Castañoseko Udaltegian inaugurauko da bihar, eta Wolf-Hirschhorn Sindromeari buruzko hainbat argazki batuko ditu. Bigarrena, barriz, bagilean helduko da Abandoko Udaltegira: Euskal Akuarelagileen Alkarteko tailerretan egindako azken artelanen talde-erakusketea da.


13 gazte zumaiarrek jasoko dute ‘Alokairu Beka’ren laguntza. Noticias de Gipuzkoa\n13 gazte zumaiarrek jasoko dute ‘Alokairu Beka’ren laguntza\nLehen onuradunek 2017 urte osoko alokairua ordaintzeko laguntza jasoko dute. Guztira, 18 eskaera izan dira\nZumaia- Zumaian martxan jarritako Alokairu Beka ekimenak dagoeneko baditu bere lehen onuradunak, eta 13 gazte zumaiar izango dira alokairua ordaintzeko laguntza jasoko dutenak.\nGuztira, 18 eskaera jaso ditu Udalak;horietatik bost, ordea, bekatik kanpo gelditu dira alokairuko etxean erroldatuta ez egoteagatik, diru-sarrera handiagoak izateagatik edota Zumaian gutxienez 10 urtez erroldatuta ez egoteagatik.\nHala, diruz lagunduko dira 600 euro arteko alokairu kostua duten etxebizitzak. Halaber, alokairua parteka-tzen dutenek, norberaren diru-sarreren araberako laguntzaz gain, %10eko hobaria jasoko dute. Horri esker, Alokairu Bekak norberari dagokion alokairu zatia ordaintzeko %75erainoko laguntza eskainiko die. Horrez gain, ikasten daudenek, hilero 10 euroko hobaria ere jasoko dute. - A.R.


Bioaraba OIIko ikertzaileek COVID-19ari buruz egindako ikerketaren emaitzak - Osaraba\nIkerketa eta Berrikuntza / Portadan\nBioaraba OIIko ikertzaileek COVID-19ari buruz egindako ikerketaren emaitzak\nBioaraba OII-ko arlo zientifikoetako koordinatzaileak, zuzendari zientifikoa eta koordinatzaile zientifikoa\nCOVID-19aren pandemiak sortutako egoerak agerian utzi du ikerketa eta berrikuntza sanitarioak duen garrantzia herritarren osasuna babestea ahalbidetuko duten ezagutza eta konponbideak bilatzeko orduan\n2020ko otsailaren amaieran, Arabako Unibertsitate Ospitaleko (AUO) osasun-langileen artean COVID-19aren lehen kasuak baieztatu ondoren, ikertzaile klinikoek bikoiztu egin behar izan zuten ikerketa klinikoaren alorrean egindako ahalegina, gaixotasun berriari buruzko ezagutzan sakontzeko.\nPandemian zehar, Bioaraba OII-ri atxikitako langile klinikoek ikerketa-lan handia egin dute, eta guztira 52 ikerketa- eta berrikuntza-proiektu egin dituzte COVID-19ari eta SARS-CoV-2ari buruz. Horietako gehienak beste erakunde batzuekin lankidetzan egin ziren, eta 32 ikerketa multizentriko egin dira.\nIkerketa-jarduera horrek 58 argitalpen zientifiko ekarri ditu, 470,449 puntuko inpaktu-faktore metatuarekin eta 7,770 puntuko batez besteko inpaktu-faktorearekin argitalpen bakoitzeko. Azpimarratzekoa da argitalpenen % 27 lehen dezileko aldizkarietan egin zirela, eta % 51 lehen kuartileko aldizkarietan. Horrek erakusten du gure ikertzaileek egin duten lanaren kalitate handia. 2021eko azaroaren amaieran argitaratutako 58 artikuluak 1.863 aldiz aipatu zituzten beste ikertzaile batzuek, eta, horrela, COVID-19ari buruzko ezagutzan aurrera egiten lagundu zuten maila globalean.\nInpaktu-faktore handiena duten aldizkarietako hiru argitalpenei erreparatuta, Solidarity azterketaren emaitzei buruzko artikulua nabarmendu behar da. Ikerketa hori The New England Journal of Medicine nazioarteko aldizkarian argitaratu zen, eta bertan Mikrobiologia, Gaixotasun Infekziosoak, Antimikrobianoak eta Terapia Genikoak (91,245eko inpaktu-faktorearekin) parte hartu zuen, baita Nature eta Nature Genetics-en 49,962 eta 38,330eko inpaktu-faktoreekin argitaratutako artikuluak ere, hurrenez hurren, SeqCOVID azterlanaren ondoriozkoak, non Mikrobiologia, Gaixotasun Infekziosoak, Antimikrobianoak eta Terapia Geniko Taldeak ere parte hartu baitute.\nOro har, Institutuko zazpi arlo zientifikoetako ikerketa-taldeek COVID-19ari eta/edo SARS-CoV-2ari buruzko ezagutzan lagundu dute. Esteka honen bidez, Bioaraba OIIko ikerketa-taldeek COVID-19ari buruz egindako argitalpen guztiak kontsulta daitezke.\nBioaraba OIItik eskerrak eman nahi dizkiogu gure ikerlariek egindako lan zientifikoagatik, ekarpen garrantzitsua egin baitute gaixotasun berri hau hobeto ulertu, diagnostikatu eta tratatzeko.\nNext story Arabako ESIako Erradiologia Baskular Interbentzionistak komunikazio onenaren sari bat jaso du\nPrevious story Arabako ESIako jantoki terapeutikoko haurren ekimen solidarioa


ARKUPE Altzariak etxeko altzarien denda da eta tradizio handia du altzarien salmentan. Gaur egun, dendan etxeko altzariak saltzeaz gain, diseinu eta dekorazio proiektuak ere egiten ditugu Arkupen (gazteen logelak, ezkontza logelak, egongelak, sarrerak eta bulegoak- prezio ertaineko garaiko altzariak dira nagusi-). Duela zenbait urte, sukaldeak eta komunak ere jartzen genituen.\n1990. urtean hasi ginen gaur egungo lokalean, Arkupe Hogar dendarekin batera. Garai hartan, bai altzariak, bai etxeko osagarriak denda berean erosteko aukera zegoen. 2001. urtean, Izara izeneko denda ireki zen pilotalekuaren ondoan. Solana kaleko denda ireki baino lehen (orduan kideak ginen) Zumalakarregi eta Erkuden kaleetan ere denda izan genuen. Garai hartan, Gorka eta Julio anaiek eta Ana eta Amaia gure bikoteek elkarte bat osatzen genuen.\n1985. urtean, berriz, gure aita Sebastián García Martinek (1933-2008) pasatutako lekukoa hartu genuen, hau da, ahalegin handiz irekitako Tu Tienda denda. Horretan, gure ama Mari Román Casasolaren lana ezinbestekoa izan zen, bai eta senide batzuena ere. Horietako batzuek—arrakasta handiko dendariak—beste zenbait herritan ireki zuten negozioa. 50eko hamarkadara atzera egin behar da familia honek merkataritzan egindako ibilbidearen hastapenetara itzultzeko.


ERTEen arintzea edo leuntzea. Lan Zuzendaritzaren irizpidea – Bizilan\nERTEen arintzea edo leuntzea. Lan Zuzendaritzaren irizpidea\nERTEen arintzea edo leuntzea. Lan Zuzendaritzaren irizpidea.\nKonfinamendua arintzearekin batera, hainbat sektore hasi dira jarduerara itzultzen, nahiz eta normaltasun osoz ez egin. Horren adibide oso argia daukagu ostalaritza eta merkataritza, horietako asko ERTE prozeduran sartuta daudela.\nLan Zuzendaritza Orokorrak, hortaz, maiatzaren 1ean irizpideak argitaratu zituen, alarma egeraren arintze fasean, jardunaldi etenaldi eta murrizketa kasuetan zelan jokatu enpresei azaltzeko.\nLaburbilduz, ezinbesteko kausengatiko ERTE prozeduretan dauden enpresei aukera ematen zaie ERTEa progresiboki atzean uzteko; hau da, langile guztiak ERTEtik partzialki ateratzeko edo plantilaren zati bat guztiz ateratzeko aukera eman da. Era berean, langileak jardunaldi suspentsiotik jardunaldi murrizketara pasatzeko aukera aipatzen du.\nHonelaxe dio irizpideak:\nEta, labur gehitzen du egin beharreko izapide bakarra honen berri ematea dela, lan agintaritzari, alde batetik, eta langabezia prestazioak emateaz arduratzen den erakundeari, SEPEri, bestetik, zeintzuk langile itzuliko diren jardunera eta zeintzuk ez adierazita.\nHortaz, ez litzateke beharrezkoa izango ERTEa bere osotasunean altxatzea; esan bezala, progresiboki egiteko aukera zabaldu da.\nHala ere, ez da askoz gehiagorik zehaztu eta ERTEen inguruko albisteen esperoan gaudenez, adi egongo gara.


Hauteskundeak 2019 Izquierda Ezkerra Villava-Atarrabia\nHauteskundeak 2019 Villava-Atarrabia\nKaixo! Javier Señas dut izena. 44 urte ditut eta fresatzailea naiz. Atarrabian bizi naiz, eta bi seme-alaba ditut. Ilusio handiz hasiko dut etapa hau. Zinegotzi bakarra izan arren, pertsona asko gara Atarrabiako Ezkerrako batzarrean lanean. Herriko gizon eta emakumeak gara, hainbat eremuri lotuak, eta jendearen beharrak eta kezkak oso ondo ezagutzen ditugu. Gu ere kaletik eta gizarte-mugimenduetatik gatoz. Apaltasunez eta gogo handiz, gure herriko pertsona guztien bizitza hobetu nahi dugu.\nDeskargatu Atarrabiako gobernu-programa


Otsailaren 23ko Zodiakoa - Astrologia Zodiako zeinuak - Pisciak\nOtsailaren 23an Zodiakoa\n02/23 Urtebetetzea - Zodiakoaren informazioa x\nPoliki-poliki Piscisen zeinuan sakontzen goazen heinean, fedea eraikitzen hasten da eta zeinuaren lehen gradu esperientziarik gabeko horiek ulertzeko errazagoa den perspektiba eta energia lortzen hasten dira. Seinale honen magia bat-batean aurkitzen da hemen, eta otsailaren 23an jaiotako gizabanakoak beren muinean espirituala izango direla aurkituko dugu, beren uste zehatzak edozein direla ere.\nILARGIA – JUPITER – (Pluton) – ILARGIA\nData hau, batez ere, Ilargiak, Minbiziak, eta horrek dakarren askapenari buruz, Jupiterren goratzeari buruzko istorioa da. Gure sinesmenak aldatzen diren heinean, gure itxuratutako errealitatea ere aldatzen da eta ikusiko dugu ongiaren eta edertasunaren benetako fedearekin mundua ona eta eder bihurtzen dela bere osotasunean. Entitateen konbinazio honek Zeus eta Heraren arteko harremanaz hitz egiten du, konkistatzaile baten eta bere emaztearen irudi maskulinoaz. Indar ikaragarria ematen dio pertsona bati bizitzan behar duena deitzeko duen gaitasunaren bidez, eta bere sinesmenak balio duela eta ez direla inoiz zalantzan jarri behar ikustea.\nSabian ikurra bisurte baten otsailaren 23an eta urte bat lehenago jaiotako Piscis ordezkarientzat:\nBiurte baten ondoren bi urteko otsailaren 23an jaiotako Piscis ordezkarientzako Sabian ikurra:\nHau Eguzkiaren posizio oso espirituala da eta informazio asko goiko eremu batetik bestera transferituko dira. Fedearen bilaketa ez ezik, gure errealitate praktikoari ekar diezaiokeena eta gutako bakoitzak elizako bazar batean aurki dezakeguna, zentzu metaforikoan. Itsasertzeko bi estaziok ere neptuniar sinbolismoaz hitz egiten dute eta bistakoa da sinbolo biek fedearen eta erlijioaren nolabaiteko balorazioaz hitz egiten dutela. Garai honetan jaiotako pertsona batek erlijioak aldatzeko zeregina izan dezake, edo horietako hainbaten artean bilatu bere Batasuna eta egia unibertsal bat aurkitzeko.\nAskapen beharrak gidatuta, otsailaren 23an jaiotakoen bizitzaren xedea era guztietako lotura afektiboen askatasuna aurkitzea da. Garrantzitsua da haientzat salto egitea eta haien bizitza edozein norabidetan eramatea, hobekien egokitzen dena aurkitzeko, egoera ameslari eta pasibo batean geratu beharrean. Baliteke galduta sentitzea, baina ez da haien zeregin nagusia aurkitzea. Horren ordez, itxaropenetatik, arbasoen uretatik eta errealitatea moldatzen duen kontzientzia kolektibotik askatu beharko lirateke.\nMaitasun sentimendu handiak bizi dira otsailaren 23an jaiotakoen baitan. Maitasunaren ikuspegian ez dago ezer tipikorik, eta euren eguneroko errutinan oinarritzen diren arren barne-borroka emozional batetik ateratzeko, oso gutxitan funtzionatuko du, ilusioa eta ezustekoa bilatzen baitute euren lotura emozionaletan. Emozioak ematearen bidez adierazten irakatsita, arazoak izan ditzakete arreta eta arreta berdina itzultzeko norbait aurkitzeko.\nBeren heziketaren arabera, harremanei buruzko ikuspegi idealistegiak izan ditzakete, edo oso depresiboak. Haien izaera onuragarriak pentsamendu positiboetara eramango ditu, baina horrek ez du esan nahi haien papera existitzen dela dakiten maitasuna merezi duen bezala ikusiko dutenik. Beraien balio sentimendu pertsonalak erabakiko du hartzeko prest egongo diren maitasun kopurua, eta hori ez da erraz orekatuko emateko prest daudenarekin.\nMunduan zehar bidaiariak, irakasle eta hezitzaileak, pertsona hauek ezagutzak ematen dituzte eta maitasuna partekatzen dute beren bizitzan bidea aurkitzen duten guztiekin. Bihotz handiarekin, lagun bikainak dira lehenik, nahiz eta batzuetan nahiko ezustekoak izan eta guztiz ulertzen zailak izan. Beren erlijioa aurkitzen dutenean, haien esperientzia espiritualak besteei predikatzeko eta kontatzeko aukera izan dezakete, eta hau da har dezaketen norabiderik onena. Inguru hurbilaren kontzientzia hazten den bitartean, argi dago bide onetik doazela.\nKammererita oso kristal arraroa den arren, aukera ezin hobea da otsailaren 23an jaiotako Piscis batentzat. Hazkunde espiritualaren harria da hirugarren begiaren chakra eta norberaren ikuspegia eta bizitzaren ikuspegia estimulatzen dituena. Erabilerarekin, pertsona batek haurtzaroak eta haziak ekarritako zenbait uste eta sinesmen 'birkonexioa' egiteko modua aurkitzen du. Kammererita ezohiko kristal bat da, gauzak maila guztietan sentitzeko aukera ematen duena eta ezin hobea da barneko egiaren bila dabilen edonorentzat.\nOtsailaren 23ko urtebetetze oparia\nOtsailaren 23an jaiotako pertsona batentzako urtebetetze-oparirik onenak barne helburu sendoa emango dio. Benetan garrantzitsua da haien eginkizuna eta askotan partekatzen ez dituzten gauza intimo guztiak ulertzea, edozein unetan emateko egokia den aukeratzea. Amodio-adierazpen harrigarri batek beti itzuliko die fedea, konektatu daitezkeen zerbaitek edo ezkutatzen edo ihes egiten lagunduko dien zerbaitek bezainbeste. Beraien egoera latzak badira, erosi itzazu herritik kanpo txartela, eraman munduan zehar bidaia batera, edo egin gogoratu nahi dituzten jardueretan mugimendua edo denbora gogorarazten duten abesti guztien CD bat.\nJaiotako otsailaren 23rako ezaugarri positiboak\nBihotz handia duten pertsona sentikorrak, opariak, zaintzaileak eta maitasunerako benetan talentua dutenak. Beti daude esku bat emateko, mundu hau leku hobeago bat egiteko eta aurrerapena ezkutatzen den pertsona guztiei irakasteko eginkizuna izango balute bezala.\nJaiotako otsailaren 23rako ezaugarri negatiboak\nItxaropen handiek etsipenak ekarriko dituzte eta horrek oso behartsuak izan ditzake eta beren buruaren erruki edo jeloskortasuna piztu dezakete bihotzean. Arazoetatik edo haien probabilitatearen edozein seinaleetatik ihes egiteko prest.\nUrtebetetze ospetsuak otsailaren 23an\n1685ean George Frideric Handel jaio zen, alemaniar-ingeleseko konpositore barrokoa, oso hezi eta zabala zen bere adierazpenean. Bere kasuan Jupiterren benetako eragina ez da bere hezkuntzan bakarrik nabaritzen, baizik eta Ingalaterrara lekualdatu zenean, non 42 urterekin naturalizatu zen (Urano igarotzearen aurka jaiotakoaren aurka).\n1924an Allan McLeod Cormack jaio zen, hegoafrikar-amerikar akademiko eta fisikari bat, X izpien konputazio bidezko tomografian (CT) lanagatik Nobel saria eman ziotena. Jupiterrek ere zeresan handia izan zuen bere bizitzan, bere emaztearekin batera AEBetara eraman zuen eta bertan naturalizatutako herritar bihurtu zen, interesgarria da, 42 urte zituela George Frideric Haendel bezalaxe.\n1952an Brad Whitford jaio zen, gitarrista eta kantautore estatubatuarra, Aerosmith-eko gitarra erritmiko gisa ezaguna. Berkeley-n hezi, beharra bete zuen errenkada planetarioaren sinbolismoan.\nGertaera Historiko Garrantzitsuak otsailaren 23an\n532 - Constantinoplako Santa Sofia eraikitzea Justiniano I.a bizantziar enperadoreak agindu zuen.\n1455 - Lehen aldiz liburu bat letra mugikorrekin inprimatu zen eta Gutenberg Biblia argitaratu zen ohiko data.\n1886 - Charles Martin Hall-ek (abenduaren 6an jaioa) gizakiak egindako lehen aluminio laginak ekoitzi zituen, bere arreba, Julia Brainerd Hall-ek (azaroaren 11n jaioa) lagunduta.\n1927 - Werner Heisenberg (abenduaren 5ean jaioa), fisikari alemaniarrak, gutun bat idatzi zion Wolfgang Pauliri (apirilaren 25ean jaio zen), bere fisikari lagunari, eta bertan ziurgabetasunaren printzipioa deskribatzen zuen lehen aldiz.\n1941 - Glenn T. Seaborg doktoreak (apirilaren 19an jaioa) plutonioa isolatu eta ekoizten zuen lehen aldiz.\n1954 - Pittsburgen, poliomielitisaren aurkako haurren lehen txertaketa masiboa hasi zen.\nAukeratu Ikurra Birjina Gemini Aukeratu Zeinua Kaprikornio\nzerekin bateragarriak diren taurus\nzein den urriko zodiako zeinua


Inauteri feministak - Sondika - 2019-03-08 - Aikor.eus\nAikor aldizkaria 2019-03-07 09:15\nSondikak Inauterien lekukoa hartuko du asteburuan. Bihar Martxoaren 8a da, Emakumeen Nazioarteko Eguna, eta antolatzaileek data aprobetxatu dute aldarrikapen feministarekin bat egiteko.\nTxorierriko Inauteririk jendetsuenak Sondikakoak dira. Ohi moduan, Sondikako Inauterien Elkarteak egun biko egitaraua antolatu du Udalaren babesarekin. Azaldu dutenez, aurten Emakumeen Eguna eduki dute oinarri, Inauterietako gaia aukeratzeko orduan: emakumezko heroiak. Gaia Garrasia herriko talde feministak proposatu du, eta, gainera, egitaraua prestatzeko lanetan ere hartu dute parte. Horrela, bada, ekitaldia egingo dute martxoaren 8an, 18:00etan, eta iluntzean, 20:00etan, adierazpena irakurriko dute karpan. Era berean, Inauterietako txosna apainduko dute, eta mozorro lehiaketaren sariak banatuko dituzte.\n“Eskerrak eman nahi dizkiegu antolatzaileei, Inauterietan parte hartzeko aukera emateagatik”, esan du Maider Villar Garrasia taldeko kideak. “Poz-pozik gaude, Sondikako Inauterietan jendetza batzen delako, eta horrek bai taldeari, bai borroka feministari oihartzun handiagoa emango dielako. Jaian modu aktiboan hartuko dugu parte, eta puntu more mugikorra ipiniko dugu. Bertan eraso sexisten aurkako protokoloaren berri emango dugu, eta protokoloa bera irakurriko dugu kontzertuetan”.\nBeste alde batetik, nobedade handi bat ekarriko dute Sondikako Inauteriek. Izan ere, aurten, ohiko karparen ordez, karpa bi ipiniko dira: bata, Iturrikosolo kalean; eta bestea, Lehendakari Agirre kalean. “Iaz, Udalarekin batera erabaki genuen karparen kokalekua aldatzea, batez ere segurtasun arrazoiengatik. Orain arte, Inauteriak tren-geltokiaren ondoko aparkalekuan egin dira, baina hori leku itxia da, sarrera-irteera bakarra duena, eta zerbait gertatuko balitz arriskutsua izango litzateke”, esan digu Jone Karkamo Sondikako Inauterien Elkartearen kideak.\nEgitarauari dagokionez, ordea, ez dago nobedade handirik. Txupinazoak hasiera emango dio jaiari martxoaren 8an, barikuan, 16:00etan. Arratsaldea Xaiborrek girotuko du, eta, ziur asko, dantzan jarriko du herria. Musikak gauean ere jarraituko du: kontzertu akustiko bat egongo da 20:30ean, eta gauerdian Reincidentes talde andaluziarra igoko da eszenatokira. Ostean, erromeria izango da Trikizio taldearen eskutik.\nZapatu goizerako, tortilla eta tostada lehiaketak antolatu dira. Baita kalejira ere. Bestalde, mozorroen desfilea, fanfarrea eta txokolatada egongo dira arratsaldean. Zirkozaurre taldeak kalejira girotuko du, eta 21:30ean sardina erreko dute. Hala ere, jaia ez da bertan behera geldituko: mozorroen lehiaketaren sariak banatuko dira, eta, Inauteriei agur esateko, dj bat eta musika talde bat arituko dira.\n16:00 Txupinazoa. Jaien hasiera.\n18:00 Umeen kalejira, eskolatik herrira. Sardina eta buruhandiekin.\n18:00 Garrasia talde feministaren ekitaldia.\n18:30 Xaibor diskofesta umeentzat.\n19:30 Txanpi-poteoa, txosnetan.\n20:00 Garrasia talde feministak manifestua irakurtzea, eta zozketaren irabazlea.\n20:30 Kontzertu akustikoa.\n00:00 Kontzertua: Reincidentes.\n02:30 Erromeria, Trikizio taldearen eskutik.\n11:00 Umeen parkea.\n12:00 Tostada lehiaketa.\n12:00 Kalejira, txistulariekin eta Elutxa txarangarekin.\n12:00 Dantza-poteoa, karpatik tabernetara.\n13:30 Patata tortilla lehiaketa.\n16:00 Kafea nagusientzat eta Duo Musikala taldearen saioa, Nagusien Etxean\n18:00 Umeen mozorroen desfilea\n18:00 Elutxa txaranga.\n20:30 Kalejira, Zirkozaurre taldearen eskutik\n21:30 Sardinaren hileta.\n21:30 Umeen eta nagusien mozorro, tostada, patata-tortilla eta erakusleihoen lehiaketen sariak banatzea, Gorabideren eta Garrasia talde feministaren eskutik.\n23:00 Kontzertua: Nerbio Bulkada.\n00:00 Erromeria: Gora herria\n02:30 Dj Munza.


“Oso harro gaude gure jokalariez” | Athletic Club\nHasieraAlbisteak“Oso harro gaude gure jokalariez”\n“Oso harro gaude gure jokalariez”\nMarcelinok Kopako finalerdietarako txartela lortzeko taldearen jarrera azpimarratu du: “Dena uzten dute, ilusioa dute, lehiatu egiten dira eta emaitza handiak lortzen dituzte”\nMarcelino Garcia Toral hedabideen aurrean agertu da Athleticek Errege Kopako finalerdietarako txartela lortu ostean.\nEntrenatzaile zuri-gorriak bere taldea zoriondu du gaur Benito Villamarinen berdegunean erakutsitako jarreragatik: “Taldeak ez du amore ematen. Berdin lan egiten du galtzen, berdintzen eta irabazten ari denean. Uste dut jokalariek dena uzten dutela, ilusioa dutela, lehiatu egiten direla, irabazi egin nahi dutela eta konbentzimendu horrekin emaitza onak lortzen dituztela”.\nMarcelinoren ustez, “bidezkoa” izan da emaitza: “Partida oso parekatua izan da, gol aukera gutxirekin. Agian merezi izan dugu markagailuan aurrea hartzea haiek baino lehen, baina hura iraultzea egokitu zaigu. Luzapenean oso nekatuta ikusi ditugu bi taldeak, eta penaltien zoria gure alde erori da”.\nZuri-gorrien entrenatzaileak gogorarazi duenez, “jokalariak dira benetako protagonistak eta guztiok Athleticekin hainbeste gozarazten digutenak. Oso pozik gaude finalerdietan egoteagatik, lehiaketa honetako lau talde onenen artean”.


SORLEKU – MartxUp!\nProiektuaren ideia, Donostian dauden haur parkeen inguruko hausnarketa bat plazaratu eta erabilerarik gabe dagoen hiriko espazio publiko batean alternatiba bat aurrera eramatea da. Egun, hirian dauden parkeak oso homogeneoak dira, ez daude haurren beharretara egokituak eta helduaren beharretatik eraikiak izan dira, hots, haurrek jolas errepikakorrak praktikatzera bideratuak daude eta, hala, helduek haurrak kontrolatzen dituzte. Hori horrela, haurrek parkeetan ere, ezin dute askatasunez eta autonomiaz jokatu.\nEragile ezberdinekin hitz eginda (ikastetxe eta auzo elkarteak tarteko) ateratako ondorioen baitan, lehen interbentzioa, auzo desberdinen elkargunea den lursail publiko batean egitea proposatzen da, Donostiako Tranbia Konpainiako ekipamenduaren (Kotxeras-en) azpiko berdegune zabalean. Gure asmoa auzoz auzo, erabilera gutxi edo gabe diren espazioak haurren beharretara moldatzea da, baina aurretik abiapuntua behar dugu egitea posible dela ziurtatzeko.


Bezeroaren diseinuari balioa eransten diogu eta doitasun maila goreneko osagai edo multzoak hezurmamitzen ditugu. Ohiko supply chain mekanikoan ez dauden osagaiak behar dituzten edo teknologiaren mugetan dauden aplikazioetarako sistema mekanikoen diseinuan, fabrikazioan eta integrazioan esku hartzen dugu.\nMikrometro batetik beherako perdoi dimentsional edo geometrikoak eta zimurtasun nanometrikoak dituzten osagaiak fabrikatzeko, azken emaitzan eragina duen edozein parametroren tamaina neurtzeko gai izan behar da, ondoren orekatu ahal izateko. Gure gaitasun metrologikoei (kontaktu bidez edo kontakturik gabe) eta instituzioekin edo bezero garrantzitsuekin ditugun korrelazio-estrategiei esker, prozesuak eta produktuak berma ditzakegu.\nGure kasuan, fabrikazioaren aurreko etapa da metrologia; izan ere, aukera ematen baitigu produkzio-baliabideen errepikagarritasuna egiaztatzeko eta makinak eta haien osagarriak hobetzeko edo pertsonalizatzeko proiektuak gure gain hartzeko, merkatuan eskuragarri dauden aukerak gainditzen dituzten sendotasun- eta doitasun-mailak lor ditzagun.\nPieza konplexuak fabrikatzeko askotariko prozesuak eta teknologiak behar izaten dira, eta Egilen badakigu gure gaitasunak elkarren artean bateratzen diseinu konplexuenak gauzatu ahal izateko: ardatz anitzeko artezketa, artezketa laua, koordenatu bidezko artezketa, ultra-doitasunezko EDM (sartze eta hari bidezkoa), ardatz anitzeko mekanizazioa air-bearing makinetan, mikrofresaketa eta engranaje berezien artezketa, torneaketa hibridoa, brotxaketa, orekatzea, lapeaketa, txartaketa... Plataforma industrial aurreratua, integrala, teknologia anitzekoa eta etengabe eboluzionatzen ari dena, aurrekontu oso altuko sistemen edo misioen emaitza baldintzatzeko gai diren osagaiak hezurmamitu ahal izateko.\nGure indarguneetako bat doitasun handiko osagaiak edo osagai oso deformagarriak modu automatizatuan eta serie handietan fabrikatzeko dugun gaitasuna da; izan ere, horrelako osagaiek iterazioak eta konpentsazio-begiztak behar izaten baitituzte. Horri esker, etorkizuneko sistema dinamikoak garatzen dituzten OEM handien partner naturalak gara, eta prozesu osoan zehar laguntzen diegu, prototipoa egitetik robotizazio handiko zelula produktiboak ezartzeraino.\nOso ondo ezagutzen dugu makinen, tresnen eta material exotikoenen zinematika. Balio handiko merkatu-hobietan egindako ibilbideari esker, fabrikatu beharreko piezen ingurunea ulertzen dugu eta haien funtzioa hobetzeko soluzio adimentsuagoak erabiltzen ditugu.\nHorregatik, aliatu ezin hobea gara konplexutasun handiko proiektuetan lan egiteko eta definitzen laguntzeko, fabrika daitekeenaren mugak ondo ezagutzen ditugulako.\nAir-bearing osagaiak eta sistemak\nIspiluak eta islagailuak


(Donostia, 2010eko abenduaren 10a) Hurkoaren XX. urteurrena ospatzeko jardueren barruan, Fundazioak aditu-talde bat bildu du gaur goizean egindako ekitaldian, lege-erreformari eta gaitasun-maila ebaluatzeko moduei buruz eztabaida egiteko.\nISO 9001:2008 egiaztagiria berritu du Hurkoak. Mendekotasun-egoeran dauden adinduei Donostiako eguneko zentroan ematen dizkien zerbitzuen kalitatearekiko etengabeko konpromisoa bermatzen du horrek.\nXX. urteurrena ospatzen ari da, denbora horretan guztian Gipuzkoako 2.500 familiari aholkua, orientazioa eta laguntza eman izanagatik gogobeteta. Arrasaten irekitako ordezkaritza berria sendotzea da Hurkoaren berehalako helburua, eta, epe ertainera, berriz, Goierrin eta Bidasoan ordezkaritza berriak zabaltzea, eskualde haietan fundazioaren lana hedatzeko eta, era horretara, zerbitzuak herritarrei ahalik eta gehien hurbiltzeko.\nBere jardueren gardentasunaren eta hedapenaren alde eginiko apustuan beste urrats bat eman du Hurkoa Fundazioak eta, hala, web-orrialde berriaren bidez Fundazioaren kanpo-komunikazioa bultzatu nahi izan du. Sarearen bidez sortutako informazio-kanal berri horrek aurrekoak baino diseinu modernoagoa du, baita eduki gehiago ere. Aldian-aldian eguneratuko dira, gainera, edukiok.\n« lehenengoa ‹ aurrekoa … 3 4 5 6 7 8 9 10 11


Pribatutasun politika – Cookien politika – Lehe-oharra | Eraldalan\nImpact Hub Donostia, tratamenduaren arduraduna den aldetik, jakinarazten dizu, apirilaren 27ko 2016/679 (EB) Erregelamenduan (DBEO) eta Datuak Babesteari eta Eskubide Digitalen Bermeari buruzko abenduaren 5eko 3/2018 Lege Organikoan (DBLO) xedatutakoaren arabera, zure datuak Pribatutasun Politika honetan islatzen dugun bezala tratatuko ditugula.\nPolitika hau eraldalan.eu atarian zerbitzuak emateko jasotzen diren zure datu pertsonalen tratamenduari aplikatzen zaio. Politika honetako neurriak onartzen badituzu, onartzen duzu zure datu pertsonalak Politika honetan definitzen den bezala tratatzea.\nIZENA: Impact Hub Donostia\nDatuak eraldalan.eu webgunearekin zerikusia duten enpresei jakinaraz dakizkieke, zerbitzuak tratamendu-arduradun gisa emateko. Enpresak ez du lagapenik egingo, legeak hala aginduta izan ezik.\nEskubide horiek baliatzeko, komunikazio arrazoitua eta egiaztatua bidali behar duzu hona: donostia@impacthub.net\nCookie-politika honen helburua da eraldalan.eu web orrian erabiltzen diren cookie-ei buruzko informazio argia eta zehatza ematea.\nCookie bat testu-zati txiki bat da, bisitatzen dituen webguneek nabigatzaileari bidaltzen diotena, eta aukera ematen duena webguneak bere bisitari buruzko informazioa gogora dezan, hala nola hizkuntza gogokoena eta beste aukera batzuk, hurrengo bisita errazteko eta gunea erabilgarriagoa izan dadin. Cookie-ek oso paper garrantzitsua betetzen dute eta erabiltzailearentzat nabigazio-esperientzia hobea izaten laguntzen dute.\nCookie-ak bidaltzen diren domeinua kudeatzen duen erakundea nor den eta lortzen diren datuak zein erakundek tratatzen dituen, bi mota bereiz daitezke: cookie propioak eta hirugarrenen cookie-ak.\nBigarren sailkapen bat ere badago, bezeroaren nabigatzailean gordeta egoten diren denboraren arabera, horren arabera saio-cookieak edo cookie iraunkorrak izan daitezke.\nWeb orri honetan erabilitako cookie-ak\neraldalan.eu webguneak Google Analytics erabiltzen du, Googlek garatutako web analitika zerbitzua, web orrietan nabigazioa neurtzeko eta aztertzeko aukera ematen duena. Zure nabigatzailean zerbitzu honetako cookie-ak ikusi ahal izango dituzu. Aurreko tipologiaren arabera, berezko cookieak dira, saiokoak eta analisikoak.\nAnonimotasuna bermatzeko, Googlek bere informazioa anonimo bihurtuko du, IP helbidea moztuz biltegiratu aurretik; horrela, Google Analytics ez da erabiltzen webguneko bisitarien informazio pertsonal identifikagarria aurkitzeko edo biltzeko. Googlek Google Analyticsek bildutako informazioa legez horretara behartuta dagoen guztian soilik bidali ahal izango die hirugarrenei. Google Analytics zerbitzua emateko baldintzen arabera, Googlek ez du bere IP helbidea Googlek gordetako beste datu batekin lotuko.\nDeskargatzen den beste cookie-etako bat JSESSIONID izeneko cookie teknikoa da. Cookie horri esker, saio bakoitzeko identifikatzaile bakarra gorde daiteke, eta, horren bidez, abian den nabigazioa ahalbidetzeko beharrezkoak diren datuak lotu daitezke.\nAzkenik, show_cookies izeneko cookie bat deskargatzen da, berezkoa, teknikoa eta saiokoa. Web-orrian cookie-ak erabiltzeko erabiltzailearen baimena kudeatzen du, horiek onartu dituzten eta onartu ez dituzten erabiltzaileak gogorarazteko; horrela, lehenengoei ez zaie horri buruzko informaziorik agertuko orriaren goiko aldean.\n“Onartu” botoiari emanda, onartzen da cookie-ak erabiltzea onartzen duzula.\neraldalan.eu edo beste edozein webgunetako cookie-ak mugatu, blokeatu edo ezabatu ditzakezu zure nabigatzailea erabiliz. Nabigatzaile bakoitzean, eragiketa desberdina da; “laguntza” funtzioak erakutsiko dizu nola egin.\nIZENA:Impact Hub Donostia, webgunearen arduradunak (aurrerantzean, ARDURADUNA), erabiltzaileen eskura jartzen du dokumentu hau, Informazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legean ezarritako betebeharrak betetzeko eta webgunearen erabiltzaile guztiei erabilera-baldintzei buruzko informazioa emateko.\nImpact Hub Donostiak webgunean ager daitekeen edozein informazio aldatzeko eskubidea izango du, erabiltzaileei betebehar horien berri aurrez eman edo jakinarazteko betebeharrik gabe, eta Eraldaranen webgunean argitaratzea nahikotzat joko da.\nImpact Hub Donostiak ez du inolako erantzukizunik izango Web Guneko Erabiltzaileek erabilera libreko zerbitzuak gaizki erabiltzeagatik sor daitezkeen kalte eta galerengatik. Era berean, ez du erantzukizunik izango datuak biltzeko formularioen ondorioz jaso daitezkeen edukiengatik eta informazioengatik, eta kontsulta- eta zalantza-zerbitzuak emateko baino ez ditu izango. Bestalde, zerbitzu horiek modu ez-zilegian edo desegokian erabiltzeagatik kalte-galerak eraginez gero, eragindako kalte edo galerengatik erreklamatutako erabiltzailea izan daiteke.\nWeb Gunean sartzearen edo erabiltzearen ondorioz hirugarrenek jarritako erreklamazio, ekintza edo demandetatik eratorritako kalte eta galeren aurrean ezerezean mantenduko duzu. Era berean, “Robotak”, “Spiderrak”, “Crawlerrak” edo datuak biltzeko edo ateratzeko erabiltzen diren antzeko tresnak erabiltzetik edo Web Gunearen funtzionamenduan karga zentzugabea ezartzen duen beste edozein jarduketatik eratorritako kalte-galeren ordaina ematera behartuta zaude.\nWeb Guneak hirugarrenek kudeatutako beste webgune batzuetarako estekak izan ditzake, Erabiltzaileari informazio interesgarria, enpresa kolaboratzaileak eta/edo babesleak eskuratzeko aukera emateko. Horrekin bat etorriz, IMPACT HUB DONOSTIAk ez du bere gain hartzen web-gune horien edukiaren ardura, eta ez da kokatzen hirugarrenen esteken bidez hirugarrenei eskain dakizkiekeen zerbitzuen eta/edo informazioaren bermatzaile edo/eta parte eskaintzaile gisa.\nImpact Hub Donostiak ez du inolako erantzukizunik izango zerbitzua ematea ezinezkoa denean, baldin eta hori elektrizitate-horniduraren, telekomunikazio-lineen, gizarte-gatazken, greben, matxinaden, leherketen, uholdeen, egitate eta ez-egiteen, eta, oro har, halabeharrezko edo ustekabeko kasu guztien etenaldien ondorio bada.\nEduki hau CC BY-SA 4.0 lizentziapean eskaini da, kontrakorik ez bada adierazten | Mila esker Impact Hub Donostia eta Nagore Olarra ilustrazioetan aipatzeagatik.


Digital mendi Kamera, Ehiza Kamera, Ehiza mendi Kamara - Kinghat\nShenzhen Kinghat Teknologia Co, SL\nEhiza arrastoaren oinarrizko kamera\n3G ehiza kamera\n4G ehiza kamera\nShenzhen Kinghat Teknologia Co, SL 2009 ezarritako, Bao kokatua, 'Shenzhen bat da, profesionala fabrikatzailea ikerketa, garapen, ekoizpen, salmenta eta zerbitzu Consumer elektronika produktuak eta monitoreak Smart arduratzen.\nUne bakoitzean optika\nZer da ehiza kamera: soroari eskainitako kamera funtzionala\nEhiza kamerei buruz ari garela, agian jende askok ez du horren berririk izan. Hasiberri digital askok uste dute kamerak kamera digitalak eta SLRak besterik ez direla. Etxetik gertuago, ehiza kamera, izenak dioen bezala, basoan ehizatzeko diseinatutako kamera berezia dago. Laikoen hitzetan, badakizu d ...\nKalitate handiko LCD pantaila automatiko handiak eskuz doan horman muntatutako termometroa\n16MP 4G 48 * 940nm LEDak 0.25s IP66 abiarazlea No glow night vision hunt camera\nCAN jarri gurekin harremanetan HEMEN\nPosta elektronikoa: sissi@hahi.com.hk\n©Kinghat Outdoor Products.All Rights Reserved. 粤ICP备2020123259号 Nabarmenduak Produktuak , Sitemap , Mobile\nAnimaliak Hunting Kamera , Trail Kamera Infrar , mendi Ehiza Kamara , Hunting Thermal Vision Kamera , Waterproof Trail Camera, 12mp Infragorri Led Wildlife Kamera ,


Urdangarinek baztertu egin du dibortziatzea\nPalmako dukearen abokatuak esan du Cristina infantak babestu egiten duela senarra.\nIñaki Urdangarinen abokatuak adierazi du Palmako dukeak zerga ugari ordaindu zituela Aizoon enpresan egindako lanagatik, eta baztertu egin du Cristina infantarengandik dibortziatzea.\nZerga asko, BEZ asko ordaindu ditu. Zuzenak ziren edo ez Zerga Agentziak aztertu beharko du, esan du Mario Pascual Vives abokatuak, Bartzelonan, bere bulegoaren atarian kazetarien aurrean egindako adierazpenetan.\nAsteburu honetan, Urdangarinekin batzartu da, horrek otsailaren 25ean egingo duen deklarazioa prestatzeko. Dukea Bartzelonan izan da asteburu honetan, baina dagoeneko Washingtonera itzuli dela esan du haren abokatuak.\nBilerotan, Valentziako Erkidegoak antolatu nahi zituen 2010eko Joko Europarren proiektuaz hitz egin dute.\nIzan ere, El Pais egunkariak publikatu duenez, Alejandro Blanco Espainiako Batzorde Olinpiarreko (COE) presidenteak kritikatu egin du Urdangarinek kudeatu izana proiektua Europako Batzorde Olinpiarrarekin.\nBestalde, Vivasek esan du Cristina infantak babestu egiten duela senarra, eta hortaz, ez direla dibortziatuko.\nInformazio gehiago:Eitb: Urdangarinek baztertu egin du dibortziatzea


Hutseko sukaldea, hobeto kontserbatzeko | Consumer\nHutseko sukaldea, hobeto kontserbatzeko\nHutseko sukaldaritzan elikagaiak hutseko baldintzetan prestatzen dira, hau da, oxigenorik gabe.\nEgilea: Natàlia Gimferrer Morató 2013-ko otsailak 25\nHutseko sukaldeak tenperatura leunak eta egosketa-aldi geldoak ditu oinarri. Elikagaiak gordinik, erdiprozesatuta edo prestatuta egon daitezke. Hutsaren aplikazioa da guztiaren oinarria, produktuen balio-bizitza luzatzeko. Elikadura Segurtasunerako Agentzia Katalanak (ACSA) gida praktiko bat argitaratu du sukaldea hutsean, haren arriskuak eta teknika hori modu egokian nola gauzatu behar den jakiteko, zerbitzu-motaren eta tenperatura egokiaren arabera.\nHutseko sukaldaritzan, elikagaiak poltsa edo erretilu termorresistenteak izaten dira, barruko airea erauzi, hermetikoki itxi, eta elikagai gordinak edo erdiprozesatuak egosten dira. Teknika honek sukaldaritza kolektiboan prestatzen laguntzen du, kantitate handiak prestatu eta elikagai guztiak kontsumitu arte eta kontsumitu arte mantenduta. Gainera, azken produktuak ezaugarri organoleptiko nabarmenak eta osasungarriagoak ditu organismoarentzat. Elikagaiak elikagaiaren inguruko beroaren bidez egosten dira, tenperatura elikagaian modu uniformean sartzen da eta horrela testura eta lurrina mantentzea lortzen da.\nMota horretako egosketak ugariagoak dira: ezaugarri organoleptikoak, dietetikoak eta konposatu lurrunkorrak hobeto zaintzen dira; elikagaien pisu-galerak murrizten dira, lurrunketa eta lehorketa saihesten baitira eta elikagaiaren bizitza baliagarria hobetzen baita. Zaharberritze kolektiboko zerbitzuei dagokienez, zerbitzua bizkortzen du eta menuak arrazionalizatzen eta planifikatzen laguntzen du. Elikagaiak prestatu ondoren, unean bertan jan daitezke, edo berehala hoztu daitezke, eta hozkailuan gorde, gero jateko.\nZerbitzu-motaren araberako berariazko egostea\nTenperatura eta denbora berariaz aplikatzen dira prestatutako elikagaien azken erabileraren eta produktuaren hasierako ezaugarrien arabera. Bi mota bereizten dira:\nBerehalako zerbitzua: elikagaiak berehala jateko prestatzen badira, aplikatzen den tenperaturak leuna izan behar du, denbora aldakorrarekin, elikagaien barruko tenperaturak 65 ºc-ra iritsi behar du. Azken testura gordina eta kozinatua da, dentea.\nOndorengo zerbitzua: 80 ºc-ra iristen den produktuaren barnean ere aplikatzen dira, denbora-tarte aldakorrean ere. Testura gogorragoak eta bigunagoak dituzten produktuei aplikatzen zaizkie.\nEgoste-tenperatura 65ºc-tik 100ºc-ra bitartekoa izaten da, eta ez da inoiz 100 ºc-tik gorakoa izaten; izan ere, irakiten has liteke, elikagaien ura lurruntzen du eta elikagaiek ukitu lehorra izan dezakete. Giro hezea behar da, adibidez, poltsan ura gehituz itxi aurretik. Txahalkia, idia, azpizuna, arkumea, eperra, ehizakiak edo xerrak dira egoste-denbora gehien behar dutenak; aitzitik, haragi zuria, txahalkia, oilasko hegaztiak, oilaskoa, untxia, arraina edo moluskuak egosten dira azkar. Egosketa-tenperaturak gutxi gorabeherakoak dira, zatien tamainaren eta lodieraren araberakoa baita.\nBarazkiak, frutak eta barazkiak: 100 °C\nArraina eta itsaskiak: 90 °C\nHaragi zuria eta eskortako hegaztiak: 80 °C\nHaragi gorria eta erreta: 70 °C\nTenperatura kontrolatzea, gakoa\nHutseko sukaldea tenperatura baxuan aplikatzen den teknika da, eta inoiz ez 100 ºc-tik gora. Pasteurizazio-sistema erabiltzen da. Teknika horrek, ordea, ez du bermatzen patogenoak erabat desagertzea, eta are gutxiago esporak. Patogenoak erabat ezabatzeko modu bakarra esterilizazioarena da, 120 ºc baino tenperatura altuagoetan lortzen baita, eta hutseko sukaldean ez da lortzen. Pasteurizazioaren ondoren hasierako mikrobio-kopurua gutxitu egiten den arren, patogenoak geratzen dira oraindik, eta, neurri higieniko egokiak betetzen ez badira, oso azkar ugaltzen dira.\nHorretarako, ezinbestekoa da elikagaiak hoztean azkar hoztea, eta elikagaiak hoztean biltegiratzea, patogenoaren ugalketa eta arrisku nagusia saihesteko. Prestatuta dauden elikagaiak azkar hoztea funtsezkoa da patogenoen hazkuntza saihesteko, eta helburua da elikagaia tenperatura batean nola mantentzen den, patogenoak ugaltzen hasi ahal izateko. Izotza ur-bainuekin egin daiteke.\nHUTSEAN DAUDEN ELIKAGAIAK ETIKETATZEA ETA KONTSERBATZEA\nHutsean prestatutako elikagaien etiketak ezinbestekoak dira. Horietan beti agertu behar dira ontziratutako elikagai-mota, ontziratze-data eta iraungitze-data. Etiketek ontziei itsatsita egon behar dute, eta ez dira erabili behar ontziratze- edo iraungitze-data markatzeko errotuladoreak. Era berean, kontserbatze-tenperaturak oso zorrotza izan behar du, berriz ere patogenorik ager ez dadin. Elikagai hauetan ager daitezkeen patogeno ohikoenak Listeria monocytogenes eta Clostridium botulinum dira, hozte-tenperatura baxuetan ere ugaritu daitezkeenak. Prestatutako elikagaiak gehienez ere 10 egun gorde behar dira hoztean, 4 ºC-ko tenperaturan. Tarte hori igarota, patogenoak ager daitezke.\nesterilizazio huts pasteurización-eu


Bruselak arteztarau berri baten azken helburua ontzien% 70era arte birziklatzea izango da | Consumer\nBruselak arteztarau berri baten azken helburua ontzien% 70era arte birziklatzea izango da\nEuropako Batasunak ontzien eta hondakinen arteztarau berri bat prestatzen ari da, merkaturatutako ontzien% 55 eta 70 artean birziklatzeko helburua finkatzen duena. Iaz, Espainiak aurreko arauan ezarritako bitarteko helburuak bete zituen, baina helmuga berriak% 20 gainditu zituen 500.000 tona baino gehiago birziklatu ziren.\n1997-2001 arteztarauak hondakin guztiak% 50 eta% 65 artean balorizatzeko helburua jasotzen zuen, materialak erregai gisa erabilita edo erabiliz eta ontziratze-materialak% 25-45 birziklatuz.\nTestu berriak sartzen dituen beste berrikuntzetako bat da material bakoitzeko birziklapen-helburu indibidualizatuak finkatzen dituela. Hala, merkaturatutako beirazko ontzien% 60 birziklatu beharra ezartzen du,% 55 papera eta kartoia,% 50 metalak eta% 20 plastikozko ontziak. Aurreko arauak %15eko gutxieneko komuna ezartzen zuen material bakoitzerako.\n792.000 tona birziklatu\n2001ean, Espainiak 792.000 tona ontzi zabortegietan amaitzea saihestu zuen, Kudeaketa Sistema Integratuaren (KSI) arabera. Datu hori “puntu berdea” da, eta gure herrialdean Ecoembes (Ecoembalajes España) kudeatzen du. Zifra horiek ezin hobeto estrapolatzen dira, KSI horri atxikitako 11.500 enpresa ingururen arabera merkaturatzen diren ontzi-kopurua 1.714.156 tonakoa baita, Espainian urtero kontsumitzen diren ontzien% 80.\n792.000 tona horietatik 500.000 birziklatu eta merkatura itzuli ahal izan ziren; beraz,% 33ko birziklatze-kota esan nahi du, eta Espainiak atal honetarako ezarritako tarteko helburuak bete zituen (% 25-45). Material bakoitzerako% 15eko gutxieneko portzentajea ere bete zuen. Plastikoen birziklapena% 15,2 izan zen, papera eta kartoia,% 44 eta metalak% 37. Hala ere, portzentaje horiek ezarritako muga berrietatik urrun daude.\nBalorizazioari dagokionez, 2001ean merkaturatutako ontzien eta ontzi-hondakinen% 46 balorizatu ziren Espainian. Gainera, sortutako ontzi guztien pisua% 10 murriztea erabaki zuen Espainiak, eta helburu hori gainditzea lortu du. 2000. urtean% 12 lortu zuen. Europako direktiban ez zen beharrezkotzat jo puntu hori.\nbirziklatu ontziak zuzentarau


Indarkeria matxistaren kontrako Gipuzkoako protokolo berria sinatu du Udalak - Uztarria (Azpeitia)\nIndarkeria matxistaren kontrako Gipuzkoako protokolo berria sinatu du Udalak\nForu Aldundian aurkeztu zuten joan den ostegunean "erakunde desberdinen eta gizarte osoaren arteko lanabes partekatu gisa eratu" duten protokoloa. Besteak beste, lurraldeko bederatzi udalek sinatu dute dagoeneko agiria, eta horietako bat da Azpeitia. Eneko Etxeberria alkatea aurkezpenean izan zen, Berastegi, Irura, Legazpi, Tolosa, Urnieta, Urretxu, Zarautz eta Zumarragako alkateekin batera.\nOstegunean Aldundiaren egoitzan egin zuten rotoloaren aurkezpen ekitaldia. (Gipuzkoako Foru Aldundia) Ikusi haundiago | Argazki originala\nEmakumeen kontrako indarkeriaren aurrean erantzun publikoa emateko lurralde osorako lehenengo protokolo instituzionala aurkeztu zuen joan den ostegunean Gipuzkoako Foru Aldundiak. "Protokolo estandarizatua eta aitzindaria da, eta gure lurraldean emakumeen kontrako indarkeriari erantzun irmoa emateko borondatearen ondorioa", adierazi dute Aldundiaren iturriek.\n"Erakunde desberdinen eta gizarte osoaren arteko lanabes partekatu gisa eratu" dute protokoloa. Besteak beste, bederatzi udalekin kontrastatu du egitasmoa Aldundiak; Azpeitia da sinatu duten udaletako bat, eta Eneko Etxeberria alkatea aurkezpenean izan zen, Berastegi, Irura, Legazpi, Tolosa, Urnieta, Urretxu, Zarautz eta Zumarragako alkateekin batera.\nLehentasunezko arreta ematea biktimei; erantzun azkarra, koordinatua eta eraginkorra ematea; erasotzaileekiko gaitzespena erakustea; eta informazioa kontrastatzeko betebeharra, jendartean alarma ez pizteko, jarduera prebentiboa bultzatzeko eta sentsibilizazioa indartzeko. Horiek dira protokolo berriak bultzatu nahi duen erantzun instituzionalaren oinarrizko printzipioetako batzuk.\nForu Aldundiak protokoloaren aurkezpenean emandako datuen arabera, Gipuzkoan, urte hasieratik eta irailera bitartean, 954 emakumek jasan dute indarkeria matxista, iaz epe berdinean erasoak salatu zituztenak baino 87 emakume gehiagok.


03. Arautegia - Zallako Udala\nAgintaldi Plana 2019-2023\nZerbitzuak > Kultura > 03. Umeteka > \n04. Planak etxean\nArauak 0-6 urte\nHaurrentzako Liburutegia ez da jolasteko leku bat, 0-6 urte bitarteko umeentzako pentsatutako espazio bat baizik. Horretan gauzak oihukatu gabe esan behar dira eta bere funtzionamendu egokirako arauak errespetatu eta jarraitu behar dira:\n- Haurrentzako Liburutegiaren alde hau bereizita egon arren, gainerako erabiltzaileak gogaitzea ekidingo da\n- Espazio honetan ezinbestekoa da pertsona nagusi baten presentzia, ume bakoitzeko bat\n- Liburuak zaintzea eta errespetatzea beharrezkoa da\n- Ezin da Haurrentzako Liburutegian jan\n- Ez da egokia haurraren egonaldia luzatzea baldin eta arreta ezin badu mantendu\n- Haurrak liburuekiko eta espazioarekiko errespetuzko jarrerarekin ikusi behar du heldua\n- Ez da onartzen haurrentzako orgak sartzea espazioa txikia baita. Liburutegiko atarian utzi daitezke eta bertan baliozko gauzak ez uztea gomendatzen da\n- Telefono mugikorrak isiltzea eskatzen da\n- Liburu bat erabili eta gero, horretarako egokitu den lekuan utzi behar da, inoiz ez apalategietan\n- Jarrai ezazue beti Haurrentzako Liburutegiaren arduradunaren gomendioak eta iradokizunak\nArauak 6-14 urte\n- Liburutegian ezin da ozen hitz egin ezta oihukatu ere. Ordena mantentzea beharrezkoa eta ondoko pertsonak gogaitzea ekidingo da\n- Liburutegiko material guztia zaindu eta errespetatu behar da (bai altzariak bai liburuak). Horrela jokatzen ez duen pertsonari zigor bat ezarri ahalko zaio\n- Ez edan, ez jan eta ez mugitu altzariak bere lekutik\n- Arauak betetzen ez dituen erabiltzailea irtenarazi egin daiteke aurretiko abisurik jaso gabe\n- Jarrera desegokia errepikatzen duen pertsonari karneta kendu ahal zaio eta ondorioz ezingo du Liburutegian sartu\n- Liburutegiko arduraduna publikoaren esanetara dago beti, laguntza emango dio behar duenari eta gela isilpean egotea bermatuko du